सलमान खान ने कहा- 'होस्ट को अपनी लिमिट नहीं भूलना चाहिए' जानिए किसकी की ओर था इशारा?\nHome » सलमान खान ने कहा- ‘होस्ट को अपनी लिमिट नहीं भूलना चाहिए’ जानिए किसकी की ओर था इशारा?\nसलमान खान ने कहा- ‘होस्ट को अपनी लिमिट नहीं भूलना चाहिए’ जानिए किसकी की ओर था इशारा?\nमुंबईः ऑस्कर 2022 (Oscar 2022) में विल स्मिथ (Will Smith) और क्रिस रॉक (Chris Rock) के बीच हुई घटना अब किसी से छिपी नहीं है. पत्नी जेडा पिंकेट स्मिथ (Jada Pinkett Smith) पर क्रिस रॉक के किए मजाक पर विल स्मिथ इतना भड़क गए कि उन्होंने स्टेज पर जाकर एक्टर को थप्पड़ मार दिया. इस घटना की अब हर तरफ चर्चा हो रही है. कई बॉलीवुड सेलेब्स ने भी इस घटना पर प्रतिक्रिया दी और अपने-अपने विचार रखे.\nअब सुपरस्टार सलमान खान (Salman Khan) ने भी एक होस्ट की लिमिट्स पर अपने विचार रखे हैं. सलमान खान का कहना है कि एक होस्ट को संवेदनशील होना चाहिए और कभी भी अपनी सीमा नहीं भूलना चाहिए. सलमान खान का यह बयान तब आया है, जब हर तरफ विल स्मिथ-क्रिस रॉके के ऑस्कर 2022 में थप्पड़ कांड की चर्चा हो रही है.\nएक प्रेस कॉन्फ्रेंस के दौरान जब सलमान खान से पूछा गया कि क्या जब स्टेज पर होस्ट्स को कुछ भी कहते वक्त सोचना चाहिए और सावधान रहना चाहिए तो उन्होंने कहा- ‘एक होस्ट का सेंसेटिव होना जरूरी है. जोक हमेशा ऐसा होना चाहिए, जिससे किसी को बुरा नहीं लगे. मैंने बिग बॉस, दस का दम और कई लाइव शो होस्ट किए हैं और मुझे अपनी लिमिट पता होती है.’\nसलमान खान मनीष पॉल, अनन्या पांडे और वरुण धवन के साथ IIFA Awards 2022 के लिए एक प्रेस कॉन्फ्रेंस अटेंड कर रहे थे. सलमान खान कहते हैं- ‘जब मैं बिग बॉस होस्ट करता हूं और किसी एक सदस्य के साथ कुछ गलत होता है उस पर मुझे काफी गुस्सा आता है, और ये मैं शो में भी कह चुका हूं. लेकिन, मुझे पता है कि मेरी भी एक सीमा है. क्योंकि अंत में सभी कंटेस्टेंट एक ही घर में रह रहे होते हैं, जिन्हें परफॉर्म करना है. ‘\nइसलिए धैर्य और संवेदनशील होना सीखें. मैं कभी भी अपनी लिमिट क्रॉस नहीं करता. मुझे जो कुछ भी कहना होता है, शनिवार को कह देता हूं और रविवार को सामान्य रहने की कोशिश करता हूं. यहां तक कि कंटेस्टेंट्स को भी पता होता है कि किसी को भी जोर से बोलना पसंद नहीं है. अगर वह दिन भर बड़बड़ करते हैं या चिल्लाते हैं, तो यह उनके करियर में मदद नहीं करेगा. क्योंकि, कोई भी इंडस्ट्री में ऐसे इंसान के साथ काम नहीं करना चाहता.’\nबता दें, विल स्मिथ ने सोमवार को हुए 94th एकेडमी अवॉर्ड में होस्ट क्रिस रॉक को उस वक्त स्टेज पर जाकर थप्पड़ जड़ दिया, जब उन्होंने स्मिथ की पत्नी जेडा पिंकेट स्मिथ के लुक का सरेआम मजाक बनाया. जिसके बाद जब विल स्मिथ स्टेज पर अपना अवॉर्ड लेने गए तो उन्होंने एकेडमी से अपने किए पर माफी मांगी और अब सोशल मीडिया पर क्रिस रॉक से भी माफी मांगी है और अपने किये पर खेद जताया है.


आतंकवादियों पर कार्रवाई को लेकर लगातार झूठ बोल रहा पाकिस्तान: US - donald trump mediate jammu kashmir india pakistan - AajTak\nआतंकवादियों पर कार्रवाई को लेकर लगातार झूठ बोल रहा पाकिस्तान: US\nअमेरिका ने एक बार फिर कश्मीर मुद्दे पर मध्यस्थता की बात कही है. एक वरिष्ठ अधिकारी ने गुरुवार को फिर से दोहराया कि अगर दोनों देशों के जरिए कहा जाए तो मेरिकी राष्ट्रपति डोनाल्ड ट्रंप कश्मीर के मुद्दे पर भारत और पाकिस्तान के बीच मध्यस्थता करने के लिए तैयार हैं.\nगीता मोहन नई दिल्ली, 25 October 2019\nभारत कश्मीर मुद्दे पर मध्यस्थता नहीं चाहता\nभारत-पाक के बीच तनाव पर चिंता जता चुके हैं ट्रंप\nअमेरिका ने एक बार फिर कश्मीर मुद्दे पर मध्यस्थता की बात कही है. एक वरिष्ठ अधिकारी ने गुरुवार को फिर से दोहराया कि अगर दोनों देशों के जरिए कहा जाए तो अमेरिकी राष्ट्रपति डोनाल्ड ट्रंप कश्मीर के मुद्दे पर भारत और पाकिस्तान के बीच मध्यस्थता करने के लिए तैयार हैं. ट्रंप प्रशासन के अधिकारी का कहना है कि शांति वार्ता में आतंकवादियों पर कार्रवाई को लेकर पाकिस्तान लगातार झूठ बोल रहा है.\nविदेश मंत्रालय के अधिकारी ने कहा कि राष्ट्रपति ट्रंप साफ तौर पर भारत और पाकिस्तान के बीच तनाव के स्तर पर अपनी चिंता व्यक्त कर चुके हैं. अधिकारी ने कहा कि ट्रंप ने प्रधानमंत्री नरेंद्र मोदी और इमरान खान के साथ अपनी बैठकों में कश्मीर पर सीधे चर्चा की. अधिकारी ने एक सवाल के जवाब में कहा, वह (ट्रंप) निश्चित रूप से मध्यस्थता की भूमिका निभाने के लिए तैयार हैं, अगर दोनों देश तैयार हों. यह भारत का स्टैंड है कि वह मध्यस्थता नहीं चाहता.\nबता दें कि डोनाल्ड ट्रंप पहले भी कश्मीर मुद्दे को लेकर भारत-पाकिस्तान के बीच मध्यस्थता की बात कहते रहे हैं. राष्ट्रपति डोनाल्ड ट्रंप ने 24 सितंबर को कहा था कि वह दोनों देश के राजी होने की स्थिति में कश्मीर पर मध्यस्थता के लिए तैयार हैं. पाकिस्तानी प्रधाानमंत्री इमरान खान के साथ बैठक से पहले पत्रकारों के सवाल का जवाब देते हुए उन्होंने कहा कि मध्यस्थता करने का उनका प्रस्ताव 'हमेशा बना रहेगा'.\nडोनाल्ड ट्रंप ने कहा, "अगर मैं मदद कर सकता हूं तो मैं हमेशा ऐसा करूंगा, हालांकि यह दोनों पक्षों के सहमति पर निर्भर करेगा." उन्होंने कहा, "मैं ऐसा करने की इच्छा रखता हूं और इसमें सक्षम हूं."\nयह पूछे जाने पर कि पाकिस्तान में आतंकवाद की समस्या पर क्या वह उसपर विश्वास करते हैं, पर ट्रंप ने कहा, "मैं यहां इस जेंटलमैन पर विश्वास करता हूं और मैं पाकिस्तान पर भी विश्वास करता हूं." उन्होंने कहा, "न्यूयार्क में मेरे कई पाकिस्तानी दोस्त हैं. वास्तव में शानदार वार्ताकार(ग्रेट निगोशिएटर)."


Ai Camera Focused On Bald Head Instead Of Football - फुटबॉल मैच के दौरान रेफरी के गंजे सिर को देख कन्फ्यूज हुआ कैमरा, गेंद की जगह दिखाने लगा कुछ और... - Firkee.in\nHome› Gossip› Ai Camera Focused On Bald Head Instead Of Football\nअगर आप मैच देख रहे हों और कैमरे की गड़बड़ी की वजह से पूरा मैच खराब हो जाए तो ? यकीनन आपाका पूरा मूड खराब हो जाएगा। कुछ ऐसा ही हुआ स्कॉटलैंड की जनता के साथ जब आर्टिफीशियल इंटेलिजेंस कैमरे ने बॉल की बजाय कहीं और ही फोकस करने लगा।\nस्कॉटलैंड में एक फुटबॉल मैच को एक आर्टिफीशियल इंटेलिजेंस कैमरे ने बर्बाद कर दिया। कैमरे ने रेफरी के बिना बाल के सिर को फुटबॉल समझ लिया और कैमरा उनके ही इर्द-गिर्द घूमने लगा। सोशल मीडिया पर वीडियो काफी वायरल हो रहा है। फैन्स ने ट्विटर के जरिए अपना गुस्सा दिखाया।\nडेली मेल के अनुसार, इनवर्नेस कैलेडोनियन थिसल ने शनिवार को Ayr United के साथ मुकाबला खेला। एक कैमरामैन को नियुक्त करने के बजाय, टीमें एक एआई-पावर्ड कैमरा पर भरोसा करती हैं, जिसे पूरे मैच में फुटबॉल को फॉलो करने के लिए प्रोग्राम किया जाता है। लेकिन अंत में कुछ और ही हो गया।\nआईसीटी ने ऑटोमैटिक कैमरा की घोषणा महीने की शुरुआत में की थी और इसे सबसे शानदार बताया था। उन्होंने कहा था, 'केलेडोनियन स्टेडियम में पिक्सेलोट कैमरा इंस्टॉल किए जाएंगे। यह कैमरा बॉल के ट्रैक से चलेगा। बॉल जहां जाएगी, यह कैमरा वहीं की चीज दिखाएगा। चैम्पियनशिप के हर मैच में इसका इस्तेमाल किया जाएगा।' दुर्भाग्य से, योजना गड़बड़ हो गई, जब कैमरे ने शनिवार के मैच के दौरान रेफरी के बिना बाल के सिर को फुटबॉल समझ लिया और उन्हीं की तरफ कैमरा घूमता दिखा।\nकोरोनावायरस महामारी के दौरान मैच हुआ था, स्टेडियम खाली था और प्रशंसक टीवी पर खेल देख रहे थे। कई लोगों ने शिकायत की कि वे अपनी टीम के लक्ष्यों से चूक गए क्योंकि कैमरा गंजे सिर को गेंद समझ रहा था और कमेंटेटर्स बार-बार फैन्स से माफी मांग रहे थे।\nai camera full form\nPHOTOS: इन लोगों की एक्सरसाइज देखकर, आप भी बोलेंगे-भइया GYM से दूर ही रहना!\nजुगाड़ वाले मजेदार इनोवेशन के आगे फेल है बड़े-बड़े इंजीनियरों की तकनीक, फोटोज देख आप भी करेंगे सैल्यूट\nपरफेक्ट टाइमिंग का नमूना हैं ये बेहतरीन Selfies, फोटोज देख ठहर जाएंगी आंखे और होंठों पर छा जाएगी मुस्कान\nPHOTOS: इन मजेदार तस्वीरों को देखकर आपके मन में भी खड़ा हो जाएगा अनसुलझा सवाल\nजोक्स: बिना ऑपरेशन कराए अस्पताल से भागा संता, बताई ये धमाकेदार वजह\nक्षतिग्रस्त पेड़ों पर बेहतरीन कलाकारी दिखाता है ये आर्टिस्ट, तस्वीरें देख आप भी कहेंगे- Wow! कमाल है\nआदमी ने शादी में कितना खाया, आप भी जान लीजिए, पढ़िए मजेदार जोक्स


यंग लीडर्स कॉन्क्लेव 2020 युवाओं को पॉजिटिव सन्देश दे गया…सीएम त्रिवेंद्र | Latest News Today, Breaking News, Uttarakhand News in Hindi\nHome / इंडिया / यंग लीडर्स कॉन्क्लेव 2020 युवाओं को पॉजिटिव सन्देश दे गया…सीएम त्रिवेंद्र\nयंग लीडर्स कॉन्क्लेव 2020 युवाओं को पॉजिटिव सन्देश दे गया…सीएम त्रिवेंद्र\nPosted by: admin in इंडिया, उत्तराखंड, राज्य, रोजगार, शिक्षा, स्वास्थ्य January 11, 2020\t0 332 Views\nपीड़ितों को शरण देना भारत की परम्परा, सीएए का विरोध निराधार।\nस्वामी विवेकानंद की 157 वीं जयंती के अवसर पर ओएनजीसी ऑडिटॉरियम में उत्तराखण्ड यंग लीडर्स कान्क्लेव का आयोजन।\nमुख्यमंत्री त्रिवेन्द्र सिंह रावत ने कहा है कि अच्छे लोगों को समाज व राजनीति में आगे आना चाहिए। सज्जन शक्ति को जाग्रत किए जाने की जरूरत है। राजनीतिक इच्छा शक्ति जब सोच के साथ जुड़ जाती है तो समाज व देश हित में निर्णय होते हैं। परंतु इसके लिए बहुत जरूरी है कि अच्छे लोग आग आएं। मुख्यमंत्री ओएनजीसी ऑडिटॉरियम में आयोजित उत्तराखण्ड यंग लीडर्स कान्क्लेव में सम्बोधित कर रहे थे।\nमुख्यमंत्री ने कहा कि भारत नौजवानों का देश है। नौजवान भारत की ताकत हैं। जहां दुनिया के देश बूढ़े हो रहे है जबकि हमारे यहां सबसे अधिक नौजवान है।\nमुख्यमंत्री ने कहा कि प्रबंधन हमें हनुमान जी से सीखना चाहिए। वे अपने हर काम में सफल रहते थे। वे हर काम को राम का काम मान कर करते थे। और जब तक काम हो नहीं जाता विश्राम नहीं करते थे। स्वामी विवेकानंद ने भी हमें उठो, जागो और लक्ष्य प्राप्त होने तक न रूको का मंत्र दिया था।\nमुख्यमंत्री ने कहा कि प्रधानमंत्री ने सिंगल यूज प्लास्टिक पर रोक का जो आह्वान किया है उसमें युवाओं को अपनी भागीदारी निभानी चाहिए। देहरादून में प्लास्टिक कचरा 75 प्रतिशत कम हो गया है।\nउच्च शिक्षा मंत्री डा. धन सिंह रावत ने कहा कि इस उत्तराखण्ड यंग लीडर्स कान्क्लेव में युवाओं से विभिन्न सामाजिक मुद्दों पर चर्चा की जायेगी। उत्तराखण्ड प्रगति के पथ पर कैसे और अग्रसर हो सकता है, इस पर मंथन किया जायेगा। कान्क्लेव में युवाओं के सुझाव भी लिये जायेंगे। देश एवं राज्य के विकास के लिए युवाओं को सही दिशा देना जरूरी है। उन्होंने कहा कि पिछले दो साल 10 माह में मुख्यमंत्री त्रिवेन्द्र सिंह रावत के नेतृत्व में राज्य सरकार ने पूरी ईमानदारी एवं कर्तव्यनिष्ठा के साथ कार्य किया है। देश में किसी भी राज्य में सबसे ईमानदारी एवं अच्छा कार्य हो रहा है, तो उसमें सबसे ऊपर हमारे मुख्यमंत्री जी का नाम है। यदि मुखिया की साख ठीक है, तो परिवार ठीक है। उन्होंने कहा कि प्रधानमंत्री नरेन्द्र मोदी ने मुख्यमंत्री के कार्यों की सराहना की है।\nदेव संस्कृति विश्वविद्यालय हरिद्वार के प्रति कुलपति डॉ. चिन्मय पाण्ड्या ने कहा कि उत्कृष्ट उत्तराखण्ड के संकल्प को लेकर किये जा रहे इस कान्क्लेव से युवाओं को अपने विचारों की अभिव्यक्ति का पूरा मौका मिलेगा। कोई भी देश एवं राज्य तभी उत्कृष्ट हो सकता है, जब हम दूसरों के प्रति सम्मान का भाव रखेंगे। युवाओं का देश के प्रति जिम्मेदार होना जरूरी है। जैसा व्यवहार हम स्वयं के प्रति चाहते हैं, वैसा ही व्यवहार हमें अन्य लोगों के प्रति करना होगा। सांस्कारिक शिक्षा पर विशेष ध्यान देने की जरूरत है। आज हमें स्वामी विवेकानन्द द्वारा दिये गये संस्कारों को आगे बढ़ाने की जरूरत हैं भारतीय संस्कृति एवं परम्परा का दुनियाभर में व्यापक स्तर पर प्रचार-प्रसार किया।\nइस अवसर पर मेयर सुनील उनियाल गामा, विधायक खजान दास, उच्च शिक्षा उन्नयन समिति की उपाध्यक्ष दीप्ति रावत, अपर मुख्य सचिव राधा रतूड़ी, प्रमुख सचिव आनन्द वर्द्धन, डीजीपी अनिल कुमार रतूड़ी, पलायन आयोग के उपाध्यक्ष एस.एस. नेगी, सचिव दिलीप जावलकर विभिन्न विश्वविद्यालयों के कुलपति उपस्थित थे।\nPrevious: पलायन रोकने का प्रयास कर रही प्रतिभाओं को विवेकानंद जयंती पर मेरा गांव मेरी पहचान अभियान ने दिया सम्मान…आचार्य विपिन जोशी\nNext: लालबहादूर शास्त्री ने देश को नई दिशा देने का काम किया था…उत्तराखण्ड कांग्रेस\nचमोली जनपद के नीती माणा घाटी कल्याण समिति ने क्षेत्र के विकास को लेकर की संगोष्ठी\nउत्तराखण्ड में चारधाम आने वाले तीर्थयात्री रजिस्ट्रेशन उपलब्धता उपरांत हेल्थ एडवाइजरी अवश्य पढ़ कर निकलें..दिलीप जावलकर\nउत्तराखण्ड के पांचवें धाम हेमकुंड साहब के दर्शनों को भी प्रतिदिन 5000 यात्री ही जा सकेंगे


BJP President Amit Shah's Niti Beat Eknath Khadse in Maharashtra Assembly Election | खडसे की 'शह' पर शाह की 'मात' | Hindi News, Zee Hindustan Election\nLast Updated : Oct 7, 2019, 06:46 PM IST\nएकनाथ खडसे को भ्रष्टाचार के आरोपों के बाद साल 2016 में राजस्व मंत्री पद से इस्तीफा देना पड़ा था\nखडसे ने मुक्ताई नगर सीट ने निर्दलीय नामांकन भरा को भाजपा ने उनकी बेटी को टिकट दे दिया\nनई दिल्ली: भारतीय जनता पार्टी के चाणक्य कहे जाने वाले अमित शाह का दांव कभी खाली नहीं जाता है. इसका सबसे बड़ा उदाहरण हाल ही में महाराष्ट्र विधानसभा चुनाव में देखने को मिला है. दरअसल, महाराष्ट्र की फडणवीस सरकार में मंत्री रहे एकनाथ खडसे लंबे वक्त से अपनी पार्टी से खासा नाराज चल रहे थे. भाजपा ने अपनी तीन टिकट लिस्ट में उनके नाम को शामिल नहीं किया तो उन्होंने ने बगावती तेवर अपनाते हुए निर्दलीय प्रत्याशी के तौर पर मुक्ताई नगर सीट से पर्चा दाखिल कर दिया.\nएकनाथ खडसे के सुर लंबे समय से अपनी पार्टी के खिलाफ तेज हो रहे थे. ऐसे में कापी हद तक इस बात की आशंका जताई जा रही थी कि उनका टिकट कटना पक्का है और वही हुआ. खडसे ने एक बार या दो बार नहीं बल्कि कई दफा ये इशारा पहले ही कर दिया था कि अगर उन्हें भाजपा से टिकट नहीं मिला तो उनकी राजनीति एक पार्टी तक सीमित नहीं है.\nखड़से पर शाह नीति ने ऐसे पाया काबू\nभाजपा ने जब मुक्ताई नगर सीट से प्रत्याशी के नाम पर मुहर भी नहीं लगाया था, उससे पहले ही एकनाथ खडसे ने बतौर निर्दलीय प्रत्याशी इस विधानसभा सीट से नामांकन दाखिल कर दिया. जो सीधे तौर पर अपनी ही पार्टी को खुली चुनौती थी. लेकिन खडसे के इस चालाकी का जवाब शाह नीति ने उन्हीं के अंदाज में दिया. जिस सीट से एकनाथ खडसे ने नामांकन दाखिल किया, उसी सीट से भाजपा ने खडसे की ही बेटी को चुनावी मैदान पर उतार दिया. यानी अगर खडसे चुनाव लड़ेंगे तो उनका मुकाबला अपनी ही बेटी के साथ होगा. पार्टी ने खडसे की जगह मुक्ताई नगर सीट से उनकी बेटी रोहिणी को टिकट दिया है. ऐसे में खडसे के पास बैकफुट पर जाने के अलावा कोई दूसरा चारा नहीं बचा. यानी ये कहना सौ टका सही होगा कि शाह नीति से बच पाना हर किसी के बस की बात नहीं है.\nमहाराष्ट्र की राजनीति में एक से एक दिलचस्प मोड़ आ रहे हैं और जबरदस्त उठा-पटख देखने को मिल रही है. मुक्ताई नगर सीट पर भाजपा से रूठे नेता ने पर्चा दाखिल किया तो पार्टी ने एकनाथ खडसे की जगह उनकी बेटी रोहिणी को टिकट दे दिया. खडसे मुख्यमंत्री फडणवीस के बाद महाराष्ट्र में भाजपा का दूसरा बड़ा चेहरा माने जाते हैं. ऐसे में उनके शह पर जबरदस्त मात मिली है.\nनामांकन दाखिल करके ये कहा...\nबतौर निर्दलीय उम्मीदवार पर्चा भरने के बाद एकनाथ ने कहा था, 'मैंने 42 साल तक पार्टी की सेवा की, अगर पार्टी के प्रति निष्ठावान रहना अपराध है तो अपराधी हूं.' हालांकि इस बयान के बाद खडसे भाजपा के प्रति नरम अंदाज में पेश आएं.\nआपको बता दें कि खडसे को भ्रष्टाचार के आरोपों के बाद साल 2016 में राजस्व मंत्री पद से इस्तीफा देना पड़ा था. वो 1991 से मुक्ताई नगर से विधायक हैं. माना जाता है कि इस क्षेत्र में उनका खासा प्रभाव है. पार्टी उन्हें नाराज नहीं करना चाहती थी, इसीलिए बेटी रोहिणी को मैदान में उतारा गया है. और कहीं न कहीं भाजपा ने उन्हें शांत रखने का सबसे बेहतर पैंतरा अपनाया है.\nएकनाथ खडसेअमित शाहमहाराष्ट्र विधानसभा चुनावनरेंद्र मोदीभाजपा\nUP Election 2022: मायावती का दावा, यूपी में 2007 से ज्यादा सीटें लाएंगे, उत्तराखंड में अकेले लड़ेगी बसपा\nUttarakhand Election: जनसभा करने गए हरीश रावत क्यों बजाने लगे ढोलक, वीडियो हुआ वायरल\nयोगी सरकार किसानों के लिए लाई 1,220 करोड़ की नई योजना, होगा ये लाभ\nIPL 2022 ऑक्शन में इन खिलाड़ियों पर टीमें खर्च करेंगी करोड़ों, कुछ बनेंगे 'मिलियन डॉलर बेबी'


आर्केस्ट्रा प्रोग्राम में शराब पीने और हथियार लहराने की सूचना देना पड़ा महंगा, चौकीदार को दबंगों ने पीटा\nHOME/ STATE/ BEGUSARAI/DABANG BEATEN UP WATCHMAN IN BEGUSARAI\nPublished on: May 10, 2022, 12:48 PM IST\nबेगूसराय: बिहार के बेगूसराय में दबंगों के हौसले बुलंद हैं. पार्टियों में शराब (sharab party in Begusarai) पीने और हथियार लहराने (waving arms in Begusarai) से भी ये बाज नहीं आते हैं. ऐसा ही एक और मामला मंसूरचक थाना क्षेत्र के गणपतौल गांव (Ganpataul Village Begusarai) से सामने आया है. बताया जा रहा है कि चौकीदार के पड़ोस में आर्केस्ट्रा प्रोग्राम हो रहा था. इसमें कुछ युवक शराब पीने के साथ ही हथियार लहरा रहे थे. इसकी सूचना चौकीदार ने पुलिस को दी. पुलिस के पहुंचने से पहले ही हथियार लहराने वाला युवक मौके से फरार हो गया. उसके बाद इन युवकों ने शिकायतकर्ता चौकीदार समेत उसके पूरे परिवार की जमकर पिटाई कर दी.\nघर में घुसकर चौकीदार समेत पूरे परिवार की पिटाई: दबंग पड़ोसी ने घर में घुसकर चौकीदार, उसकी पत्नी और छोटे भाई की जमकर पिटाई कर दी. घायल चौकीदार समेत तीनों का इलाज सदर अस्पताल में चल रहा है. आरोप है कि चौकीदार की सूचना पर पहुंची पुलिस के साथ भी दबंग परिजनों ने हाथापाई की है. बताया जाता है कि गणपतौल गांव निवासी अर्जुन पासवान के घर जन्मदिन के मौके पर आर्केस्ट्रा का आयोजन किया गया था, उसी में कुछ युवक शराब के साथ हथियार लहरा रहे थे. जिसकी सूचना चौकीदार वैजू पासवान ने पुलिस को दी.\nअस्पताल में चल रहा इलाज: पुलिस तब तक मौके पर पहुंची तब तक हथियार लहराने वाला युवक कहीं भाग गया. सूचना देने और पुलिस पहुंचने से नाराज अर्जुन पासवान के परिजनों ने पुलिस के साथ भी हाथापाई की और पुलिस के जाने के बाद चौकीदार के घर में घुसकर चौकीदार उसके भाई और उसकी पत्नी के साथ जमकर मारपीट की. फिलहाल घायल चौकीदार का इलाज सदर अस्पताल में चल रहा है.\n'मैंने थाना प्रभारी को फोन किया तो उन्होंने कहा कि जो गश्ती में हैं उन्हें फोन करो. फिर मैंने उन्हे फोन किया. कुछ लड़का लोग पिस्तौल के साथ पार्टी कर रहा था. पुलिस पहुंची तो मौके से पिस्तौल नहीं मिला. पुलिस सभी को समझाकर चली गई. इसी बीच 10-15 लोग हमको पकड़कर मारने लगे. उदय पासवान, लालो पासवान और अर्जुन पासवान ने मुझे मारा है. पुरानी दुश्मनी निकाली गई है. तीन चार आदमी मिलकर पिस्तौल नचा रहा था इसकी सूचना पुलिस को दिए थे.' - वैजू पासवान, घायल चौकीदार\n'मेरे पति के साथ मारपीट की गई है. पुलिस को सूचना देने पर उनकी बहुत बुरी तरह से पिटाई की गई है. मेरे पति के साथ ही घर पर आकर हमारे साथ और मेरे देवर के साथ भी मारपीट की गई.'-चौकीदार की पत्नी\n'आर्केस्ट्रा प्रोग्राम का प्रोग्राम हो रहा था. अर्जुन पासवान का दामाद बंदूक नचा रहा था. थाना प्रभारी को फोन किया. पुलिस आरोपी को अपने साथ ले जाती तब न. थाना प्रभारी पर भी दबंगों ने मुक्का चलाया था. थाना प्रभारी ने कोई एक्शन नहीं लिया. पुलिस के सामने मेरे भाई को मारा गया है. पुलिस के साथ भी मारपीट की गई.'-चौकीदार का भाई


जूस सबको पसंद होते हैं। ऐसे में यह आपके लिए अच्छा बिजनेस का विकल्प है। आपने शायद ही ऐसी कोई जूस की दूकान देखी होगी जो खाली हो क्योंकि यह हमेशा डिमांड में रहता है। ऐसे में आप जूस की दुकान खोलकर अच्छी खासी अक्सर पूछे जाने वाले प्रश्न Binomo कमाई कर सकते हैं। कैट के पदाधिकारियों ने वित्त मंत्री से जीएसटी को सरल करने की मांग की।\nसाथ ही, मुद्रास्फीति लंबे समय के निवेश के जोखिम को बढ़ाती है। यदि इसकी दरें लगातार बढ़ रही हैं, तो परिणामस्वरूप आपकी आय योजना से कम होगी। यदि दीवार के पास स्थित है प्रतिरोध अक्सर पूछे जाने वाले प्रश्न Binomo या समर्थन स्तर, आपको यह समझने की आवश्यकता है कि कीमत, सबसे अधिक संभावना, इसे दूर नहीं करेगा, इसलिए स्टॉप लॉस ऑर्डर रखने के लिए दीवार के पीछे का क्षेत्र इष्टतम है। यह विशेष उपकरण कंपनी क्यों समय क्या आपने अपने लिए और अपनी कंपनी के लिए चुना है? क्या रूसी एनके बाजार पर एक एनालॉग है?\nइनिशियल पब्लिक ऑफर में एक निवेशक के रूप में, मुझे कैसे पता चलेगा कि अक्सर पूछे जाने वाले प्रश्न Binomo किस कीमत पर आवेदन करना है?\nमैं डेमो खाते में दलाल के सभी कार्यों के लिए पहुँच प्राप्त करें - बेसिक कैंडलस्टिक पैटर्न\n13. कायनेटिका - पूर्णस्क्रीन क्रिएटिव फोटोग्राफ़ी डब्ल्यूपी थीम। ए और वी चेक इंगित करता है कि आपूर्तिकर्ता ने अक्सर पूछे जाने वाले प्रश्न Binomo अलीबाबा और तृतीय पक्ष सत्यापन सेवा द्वारा प्रमाणीकरण और सत्यापन निरीक्षण पास कर दिया है। 0.01 लॉट के लिए कमीशन जो कि फ़ायदे के अनुसार फॉरेक्सकॉपी अनुयायी द्वारा हर लाभदायक सौदे के 0.01 लॉट का भुगतान किया जाएगा।\nइस अर्थ में, हम पाते हैं एजेंडे पर अंक पिछले में संबोधित किसम्मेलन हम उल्लेख किया है, एक साथ एक पूरी परियोजना के रूप मेंट्रेनिंग, संचार औरसांस्कृतिक कीCGT। Rajasthan Board RBSE Class 12 Accountancy Chapter 10 वित्तीय विवरणों का विश्लेषण। अक्सर पूछे जाने वाले प्रश्न Binomo 15 वर्षों की शेष परिपक्वता वाले 30 लाख रुपये के ऋण के लिए, निवल अतिरिक्त ब्याज लगभग ₹ 4.54 लाख है जो और 16 ईएमआई के बराबर होगा।\n8 सरल द्विआधारी विकल्प युक्तियाँ और ट्रिक्स अक्टूबर 13, 2019\nसिस्टम विश्लेषण के कार्य मार्च 15, 2018


शर्म करो आंटी, बेटे की उम्र का बॉयफ़्रेंड ले कर घूम रही हो।\nJanuary 3, 2019 Manoj Singh\nशर्म करो आंटी. बेटे की उम्र का बॉफ़्रेंड ले कर घूम रही हो। इसका कैरेक्टर ख़राब तभी अरबाज़ भाई ने छोड़ दिया।\nयार इसका तो मेनोपॉज़ हो चुका होगा. इससे तो बच्चे भी नहीं होंगे तुम्हें।\nअर्जुन तुम इस आंटी के साथ क्यूँ घूम रहे हो. तुम्हें कोई और नहीं मिली ?\nये महज़ चंद स्टेटमेण्ट है जिसे मैंने यहाँ लिखा है. बाक़ी के सैकड़ों स्टेटमेण्ट इतने भद्दे हैं कि लिख नहीं सकता यहाँ.\nन्यू ईयर पार्टी के बाद जब अर्जुन कपूर, मलाईका अरोड़ा का हाथ प्यार में थामें पहली बार मीडिया के सामने आयें तब से उन्हें इस क़दर ट्रोल किया जा रहा है.\n⁃ ऐसा नहीं है कि इस ट्रोल करने से मलाईका या अर्जुन की मुहब्बत पर कोई असर पड़ेगा. ये सिर्फ़ और सिर्फ़ हमारे समाज की दोगली मानसिकता को दिखाता है.\nजहाँ एक औरत अगर अपनी शादी में ख़ुश नहीं है और तलाक़ ले अलग होने का फ़ैसला लेती है, तो उसे तुरंत “कैरेक्टरलेस” होने का सर्टिफ़िकेट थमा दिया जाता है.\nजहाँ अगर तलाक़ या पति के मौत के बाद औरतें अगर ज़िंदगी में आगे बढ़ना चाहती है किसी के साथ, तो उसे ग़लत ठहरा दिया जाता.\nक्या औरतों का अपना कोई वजूद नहीं है? क्या वो ज़िंदगी में दुबारा अपनी ख़ुशी के लिए अपना महबूब नहीं चुन सकती?\nज़रा बताइए हमारा ये समाज कितने ऐसे मर्दों पर ऊँगली उठाता है जिनका तलाक़ हो चुका है ?\nकितने ऐसे मर्द को ग़लत ठहराया है जिन्होंने पत्नी के मर जाने के बाद दुबारा शादी की है.\nजब किसी की पत्नी मर जाती है तो हम बड़े ही हमदर्दी वाले स्वर में कहते हैं, “आह बेचारे का घर उजड़ गया. दूसरी शादी कर उसे घर फिर से बसा लेना चाहिए.”\nमगर हमारी इसी ज़ुबान को ताले क्यों पड़ जाते है जब कोई औरत विधवा हो जाती है? हम उसकी घर बसाने की वकालत क्यों नहीं करते ?\nऔर तो और पुरुष अपनी आधी से भी आधी उम्र की लड़की से शादी कर ले, या गर्लफ़्रेंड तो हमें चलेगा. वहाँ हम ये नहीं बोलते कि, “बेटी से क्यूँ शादी कर रहे ?\nया हम ये कहते कि, “वो कितना बड़ा चार्मर है कि उसे इतनी कम उम्र की गर्ल-फ़्रेंड मिल गयी.”\nज़्यादा दूर जाने की ज़रूरत नहीं है अभी हाल में हुए प्रियंका और निक की शादी पर हमने कलेजा पीटा ही था न. प्रियंका को अपने दस-बारह साल के कम उम्र के पति चुनने पर.\nअब मलाईका और अर्जुन पर पीट रहें. यहाँ तो कलेजा और पीटा जाएगा अभी क्योंकि मलाईका एक टीनएजर लड़के की माँ जो ठहरीं.\nलेकिन ये कलेजा सिर्फ़ मलाईका पर ही पीटा जाएगा अरबाज़ पर नहीं. जो ख़ुद अभी किसी साईबेरियंन मॉडल को डेट कर रहें. उनकी साथ वाली तस्वीरों को तो नहीं ट्रोल किया जा रहा.\nख़ैर, जिस देश में एक स्त्री जो अपने दम से किसी मुक़ाम पर पहुँची है, बजाय उसकी पसंद को रेस्पेक्ट देने के हम कीचर उछाल रहें हैं. तो ज़रा सोचिएगा कि वो औरतें जो चहारदीवारी में बंद रहती हैं या जिन्हें अब भी कोई आज़ादी नहीं मिली है उनका क्या हाल होता होगा.\nसच में हम वो क़ौम हैं जिन्हें मुहब्बत से नफ़रत है – अनु राय\nFeature Post Lifestyle सोशल मीडिया\nमोदी ने कहा – मैने नोटबंदी साल भर पहले बता दी थी, तभी बीजेपी वालो ने काला धन सफेद कर लिया।\nबीजेपी कार्यकर्ता 13 साल से सीख रहे वंदे मातरम की2लाइनें कैमरे पर नहीं गा सके


120 साल पुरानी फोटो में इस शख्स ने दिखाया ‘जादू’\nसोशल मीडिया पर 120 साल पुरानी एक फोटो वायरल हो रही है. इस वीडियो को YouTuber मैथ्यू स्टर्न ने शेयर किया है. इस वीडियो की बात करें तो इसमें आप देख सकते हैं मैथ्यू अपने पुराने घर के उस हिस्से में जाते हैं जहां फैमिली की पुरानी चीजें रखी है. इस पुरानी चीजों के बीच एक अलमारी है. जिसे खोलकर मैथ्यू एक छोटा सा बॉक्स निकालते हैं. और फिर इसमें से कई खूबसूरत सी चीज निकालते हैं. इन चीजों को देखकर लगता है कि यह 1900 के दशक की एक “छोटी सी लकड़ी” का बॉक्स होगा. इस बॉक्स में रखे सभी चीजों के बीच से मैथ्यू 120 साल पुरानी नेगेटिव निकालते हैं. और फिर इस पुराने नेगेटिव को किस तरह से चमकाते हैं वह आप इस युट्युब वीडियो में देख सकते हैं.\nसोशल मीडिया पर इस वीडियो को अबतक 8 लाख से अधिक व्यूज मिल चुके हैं. और 100 से ज्यादा खूबसूरत कमेंट आ चुके हैं. एक यूजर ने लिखा 120 वर्षों में कुछ भी नहीं बदला … लोग उस वक्त भी केवल अपनी बिल्लियों की तस्वीर लेना पसंद करते हैं. वहीं एक दूसरे यूजर ने लिखा कि इस फोटो को देखने के बाद मैं बहुत रोया.\nMathieu Stern Youtuber


क्यों शीतकालीन दिन आपके मूड को अंधेरा करते हैं 🚑 HI.Fitness-N-Health.com\nमुख्यरोग: क्यों शीतकालीन दिन आपके मूड को अंधेरा करते हैं\nमाइकल टर्मन, पीएचडी, कोलंबिया विश्वविद्यालय में नैदानिक मनोविज्ञान के प्रोफेसर और सह-लेखक अपने अंदरूनी घड़ी को रीसेट करें, बताता है कि प्रकाश की कमी आपको ब्लूज़ कैसे दे सकती है।\n1. लाइट स्पार्क गतिविधि\nअधिकांश सुबह, आपकी पलकें के माध्यम से चमकता सूरज की रोशनी आपके रेटिना में लाखों प्रकाश-रिसेप्टर कोशिकाओं को सक्रिय करती है। उनमें से एक विशेष प्रकार है जिसे आंतरिक रूप से प्रकाश संवेदनशील रेटिना गैंग्लियन कोशिकाएं, या आईपीआरजीसी कहा जाता है। ये मदद एक न्यूरोकेमिकल कैस्केड सेट करती है जो आपके दिमाग को सुबह झटका देती है।\n2. संकेत अपने ब्राउन तक पहुंचें\nआपके आईपीआरजीसी मस्तिष्क के सुपरक्रियासैटिक नाभिक (एससीएन) - आपकी सर्कडियन घड़ी के लिए एक ट्रैक्ट को आवेग मारते हैं। एससीएन नींद हार्मोन मेलाटोनिन के उत्पादन को बंद कर देता है। इस बीच, कुछ आवेग एक अलग पथ का पालन करते हैं और हार्मोन के उत्पादन को ट्रिगर करते हैं जो सतर्कता को संकेत देते हैं।\n3. डार्क साइड लोम्स\nड्रेबे सर्दी सुबह पर, बिस्तर से बाहर निकलने के कुछ घंटों तक आपका हल्का-संचालित अलार्म ध्वनि नहीं लगा सकता है। और जब कमजोर सिग्नल आ जाता है, तो मेलाटोनिन को विलुप्त होने में लग सकता है। नतीजा: आप अपनी सुबह के माध्यम से सोते हैं और शायद अपनी कॉफी फैलाते हैं।\n4. ब्लूज़ किक इन\nजैसे कि कम ऊर्जा पर्याप्त रूप से निराश नहीं होती थी, प्रकाश की कमी से न्यूरॉन्स भी रेफू नाभिक कहा जाता है ताकि सेरोटोनिन के उत्पादन में कटौती हो सके, अच्छा न्यूरोट्रांसमीटर। यह गिरावट, आपके मस्तिष्क के डोपामाइन और नोरेपीनेफ्राइन के भंडार में परिवर्तन के साथ, नीली मूड में योगदान दे सकती है।\n5. मस्जिद आपकी आत्माओं को लिफ्ट करता है\nदेर दोपहर तक, आपका एससीएन सोचता है कि यह सोने का समय है और मेलाटोनिन के लिए कॉल करता है। इसके हफ्तों के बाद, इसमें कोई आश्चर्य की बात नहीं है कि छः लोगों में से एक सर्दियों में महसूस कर रहा है या अधिक गंभीर मौसमी प्रभावित विकार का सामना कर रहा है। एक एएम या शाम के शाम कसरत के साथ अपने सेरोटोनिन के स्तर को पंप करें, और _cet.org पर अपने लक्षणों का आकलन करें।\n8138 जवाब दिया


By Anand Mani - June 06, 2018 Links to this post\nजब छाए और छितराए छेत्री\nजब अंग्रेजों ने किया भारतीय रेलवे में पटरी घोटाला\nएक के बाद एक रेल हादसों ने देश को इस कदर हिला कर रख दिया कि आख़िरकार सुरेश प्रभु की रेल मंत्रालय से छुट्टी हो गयी. पीयूष गोयल की नियुक्ति क्या रंग दिखाएगी, यह तो भविष्य ही बताएगा पर आज रेल से जुड़े इतिहास की बात करते हैं. भारतीय रेल के दो चेहरे दिखाते हैं जो बताते हैं कि अंग्रेजों द्वारा बनाई गई भारतीय रेल उपनिवेशवाद के साथ-साथ जवाबदेही का भी उदाहरण थी. वह जवाबदेही जो आज के हालात में दूर-दूर तक नजर नहीं आती.\nभारतीय रेल और उपनिवेशवाद\nभारतीय रेल को अंग्रेजों की देश को सबसे बड़ी सौगात के तौर पर बताया जाता रहा है. लेकिन भारत में ब्रिटिश राज पर लिखी क़िताब ‘एन एरा ऑफ़ डार्कनेस’ में शशि थरूर यह मिथक तोड़ते हैं कि अंग्रेजों ने इसे हिन्दुस्तानी लोगों के लिए बनवाया था. उनके मुताबिक़ ईस्ट इंडिया कंपनी ने अपनी सेना के स्थानान्तरण और व्यापारिक सामानों के आवागमन के मद्देनज़र इसका निर्माण करवाया था.1843 में तत्कालीन गवर्नर जनरल हार्डिंग ने अपनी रिपोर्ट में लिखा था, ‘रेल हिंदुस्तान में ब्रिटिश व्यापार, सरकार और सेना और इस देश पर मज़बूत पकड़ के लिए सहायक होगी.’ बाद में डलहौज़ी ने इसकी पैरवी करते हुए कहा था कि इससे ब्रिटिश उत्पादों को पूरा हिंदुस्तान मिल जाएगा और खनिजों को बंदरगाह तक लाया जा सकेगा जहां से उन्हें इंग्लैंड भेजा जाएगा. तब ईस्ट इंडिया कंपनी ने इंग्लैंड में निविदाएं जारी करके निवेशकों को इसकी तरफ आकर्षित किया था. लिहाज़ा, इसका निर्माण भी काफ़ी ऊंची कीमत पर हुआ.\nदुनिया को स्टील देना वाला टाटा स्टील को जब किया गया इंकार\nबीसवीं शताब्दी की शरुआत में दुनिया भर में दो तरह का स्टील इस्तेमाल में लाया जाता था. एक ब्रिटिश मानक द्वारा सत्यापित स्टील और दूसरा ग़ैर ब्रिटिश मानक सत्यापित. ब्रिटिश मानक स्टील महंगा होता था. अंग्रेजों ने इसी स्टील को भारत में रेल की पटरियों के लिए पास करवा लिया था. इसका एक नतीजा यह हुआ कि टाटा स्टील जैसी कंपनियों का सस्ता स्टील काम में नहीं लाया जा सका. मशहूर लेखक गुरचरण दास अपनी किताब ‘उन्मुक्त भारत’ में लिखते हैं कि निर्माण की लागत काफ़ी ऊंची रखी गयी थी क्योंकि जो ब्रिटिश कंपनियां इसमें निवेश कर रही थीं उन्हें रकम की निश्चित अदायगी के साथ पांच प्रतिशत का ब्याज देना भी तय किया गया था. इसलिए इन कंपनियों को कीमत की कोई परवाह नहीं थी और उन्होंने इसे बड़े ही लापरवाह और शाही अंदाज़ में बनाया. पटरी बिछाने में ज़रा सी भी ख़ामी आती तो उसे पूरा उखाड़कर नया बनाया जाता. स्टेशनों को बनाने में ज़रुरत से ज़्यादा ख़र्च किया गया और अंग्रेज़ यात्रियों के लिए उच्च दर्जे के रेल के कूपे बनाये गए.\nअंग्रेजों ने भी किया था पटरी बिछाने में घोटाला\nरेलवे में घोटाला कोई नया नहीं है रेलवे की नींव ही घोटालों के साथ पडी थी.‘एन एरा ऑफ़ डार्कनेस’ में शशि थरूर लिखते हैं, ‘ज़्यादा ख़र्च करने पर ब्रिटिश कंपनियों को ज़्यादा मुनाफा होता. 1850 से 1860 के बीच प्रति मील रेल की पटरी बिछाने की लागत तकरीबन 18 हज़ार पौंड थी. वहीं अमेरिका में यह आंकड़ा मात्र दो हज़ार पौंड था.’ थरूर इसे तब का सबसे बड़ा घोटाला करार देते हैं. सारा मुनाफ़ा अंग्रेजों का और इसकी भरपाई भारतीय टैक्स देनदारों से हो रही थी. चूंकि ग़ैर ब्रिटिश मानक स्टील इस्तेमाल में नहीं लिया जा सकता था, लिहाज़ा, पटरी से लेकर डिब्बों तक सब इंग्लैंड से मंगवाया गया.\n13 लाख लोगों को रोजगार देनी वाली रेलवे ने जब छीना रोजगार\nदेश में सेना के बाद सबसे ज्यादा रोजगार का अवसर दे रही रेलवे कभी रोजगार छिनने का कारण भी बनी थी.इतिहासकार विल दुरैंट भारतीय रेल का एक आश्चर्यजनक पहलु खोलते हैं. उनके मुताबिक रेल का मकसद ब्रिटेन की सेना और उसके व्यापार को फ़ायदा पहुंचाना था, पर रेल को सबसे ज़्यादा आय अपने तीसरे दर्जे के डिब्बों में हिंदुस्तानियों के सफ़र करने से होती थी जिनमें आदमी भेड़-बकरियों की तरह ठूंस दिए जाते थे. उनके लिए कोई सहूलियतें नहीं दी जाती थीं.अंततः, रेलों के ज़रिये इंग्लैंड में बनाये गए सामानों की आवाजाही शुरू हो गयी. भारतीय कामगारों के उत्पाद इंग्लैंड के उत्पादों से टक्कर नहीं ले पाए और धीरे-धीरे घरेलु उद्योग बंद होने लग गए. तब एक बांग्ला अखबार में छपे लेख में कहा गया था कि ये लोहे की पटरियां नहीं बल्कि ज़ंजीरें हैं जिन्होंने भारतीय उद्ध्योग ठप्प कर दिए. दादा भाई नौरोजी ने भी अपनी किताब ‘पॉवर्टी एंड अनब्रिटिश रूल इन इंडिया’ में रेल से हिंदुस्तान को कम और अंग्रेजों को ज़्यादा फ़ायदा होने की बात कही है.\nरेल ने फैलाया प्लेग\nमहात्मा गांधी ने अपनी किताब ‘स्वराज’ में रेल को बंगाल में फैली प्लेग की महामारी के लिए ज़िम्मेदार माना था. बंगाल में जब रेल निर्माण किया गया तो गंगा और उसकी सहायक नदियों के पानी को जगह-जगह रोका गया. इससे खेती पर ज़बरदस्त असर पड़ा और अनाज की पैदावार कम हुई. 1918 में बंगाल में आई बाढ़ का कहर रेल की वजह से कई गुना हो गया था.\nजवाबदेही की दो मिसालें\n1.इंजीनियर ने की आत्महत्या तो साधु ने बनवाई शिमला रेलवे की सुरंग\nहालांकि इसके इतर भारतीय रेल के इतिहास को कुछ अच्छी बातों के संदर्भ में भी याद किया जा सकता है. हिमाचल प्रदेश के सोलन जिले में एक छोटा सा पर खूबसूरत हिल स्टेशन है जिसका नाम है बड़ोग. 1905 में बनी शिमला-कालका रेल लाइन, तब भी और आज भी, इंजीनियरिंग का शानदार नमूना है. इस रेल लाइन पर कुल 107 छोटे-बड़ी सुरंगें हैं. इनमें से 33 नंबर की सुरंग का अपना अलग किस्सा है. यह तबकी सबसे लंबी सुरंगों में से एक थी. करीब डेढ़ किलोमीटर इस लंबी सुरंग को बनाने का ज़िम्मा ब्रिटिश इंजीनियर कर्नल बड़ोग को दिया गया था. उन्होंने काम को जल्दी ख़त्म करने के लिहाज़ से फ़ैसला लिया कि पहाड़ के दोनों सिरों से सुरंग खोदने का काम शुरू किया जाए और बीच में उन्हें मिला दिया जाए. दोनों सिरों पर लगे कारीगर इंजिनियर बड़ोग की गणतीय गणना के आधार पर सुरंग खोदते गए. पर दोनों सिरे बीच में नहीं मिले. गणना में कुछ भूल हो गयी थी! बड़ोग और कारीगर बेहद हताश हो गए क्योंकि उनकी मेहनत बेकार हो गयी थी. ब्रिटिश सरकार को यह बात नागवार गुजरी. उसने कर्नल बड़ोग पर तब एक रुपये का जुर्माना लगा दिया. इंजीनियर जो पहले ही अपनी ग़लती पर पछता रहा था, उसे यह अपना अपमान लगा. एक दिन सुबह सैर करने के बहाने वह घर से निकला और खुद को गोली मारकर आत्महत्या कर ली. बाद में इंजीनियर हर्लिंगटन ने एक साधु भाल्कू की मदद से दूसरी सुरंग का निर्माण किया. कर्नल बड़ोग को सम्मानित करने के लिए सुरंग नंबर 33 को उनके नाम पर रखा गया.\n2.ईंट खंभों ने उगली चिंगारी\nएक और किस्सा है. उत्तर प्रदेश का जौनपुर जिला पांच नदियों से सिंचित है. इन नदियों पर मुगल काल के शाही ब्रिज से लेकर ब्रिटिश काल के कर्ज़न पुल और बाद में बने कई सारे पुल हैं. इनमें से एक पुल है जिसका निर्माण तकरीबन 1904 में एक ब्रिटिश कंपनी के हाथों हुआ था. कॉन्ट्रैक्ट की शर्तों के मुताबिक़ निश्चित समयावधि पर उस कंपनी के इंजीनियर को जौनपुर जाकर उस पुल की जांच पड़ताल करनी होती था.\nकंपनी ने हिंदुस्तान के आज़ाद होने के बाद भी अपनी ज़िम्मेदारी निभायी. यहां आकर उसके इंजीनियर पुल की पड़ताल करते और अपनी रिपोर्ट पेश करते. कुछ साल पहले उस कंपनी ने भारतीय सरकार को पत्र लिखकर सूचित किया कि उसके द्वारा बनाये गए पुल की मियाद अब पूरी हो गयी है लिहाज़ा उसे गिराकर नया बना दिया जाए. और यह भी कि कॉन्ट्रैक्ट की शर्त के मुताबिक़ कंपनी अब इस ज़िम्मेदारी से मुक्त होती है.\nइसके बाद भारतीय रेल मंत्रालय ने उस पुल को गिराकर नया पुल बनाने का काम शुरू किया. बताते हैं कि जब मशीनें उस पुल को गिरा रही थीं तो इंजीनियर खंभों की मज़बूती देखकर हैरान हो गए. ईंट के बने खंभों पर मशीनों से प्रहार करने पर उनमें से चिंगारियां फूट रही थीं. यह देखकर एक इंजीनियर ने अपने अफसर से कहा, ‘सर अब विकसित तकनीक होने बाद भी क्या हम इतना मज़बूत पुल बना पाएंगे?’ आज निश्चित ही देश को भारतीय रेल से इस तरह की जवाबदेही की ज़रूरत है.\nकुछ पुल कमज़ोर हो गए हैं. कुछ पटरियां मज़बूत होनी बाकी हैं. डर तब लगता है जब ठेकेदार पटरियों को मज़बूती देने के लिए पत्थरों की गिट्टियां भी तयशुदा मानकों से कम डालते हैं. उम्मीद है पीयूष गोयल बुलेट ट्रेन से ज़्यादा इस और ध्यान देंगे.\nBy Anand Mani - September 08, 2017 Links to this post\nसंयोग या संघ के प्रभाव से निकलने की नई सियासत\nसत्ता परिवर्तन से पहले विदेश यात्रा\nराष्ट्रपति भवन में पहले सुबह दस बजे का वक्त मुकर्रर किया गया फिर उसे बढ़ाकर साढ़े दस कर दिया गया. शपथ ग्रहण आधे घंटे में खत्म हुआ और प्रधानमंत्री नरेंद्र मोदी दो घंटे के अंदर चीन के लिए रवाना हो गए. ऐसा पहली बार होता तो इत्तेफाक माना जा सकता था. लेकिन मोदी सरकार ने करीब तीन साल में तीसरी बार मंत्रिमंडल विस्तार किया और तीनों बार नए मंत्रियों को शपथ दिलाने के बाद प्रधानमंत्री विदेश यात्रा पर निकल गए. इस बार तो उनके रवाना होने के बाद ही मंत्रियों के विभागों की सूची सार्वजनिक की गई. कुछ मंत्रियों को तो मीडिया से ही पता चला कि उनका विभाग बदल गया है. प्रधानमंत्री नरेंद्र मोदी ने अपने मंत्रिमंडल का पहला विस्तार9नवंबर 2014 को किया. उस बार 21 नए मंत्री बनाए गए. लेकिन दो दिन बाद ही प्रधानमंत्री दस दिन लंबी विदेश यात्रा पर निकल गए. वे अपनी इस यात्रा में म्यांमार, ऑस्ट्रेलिया और फीजी के राष्ट्राध्यक्षों से मिले.\nप्रधानमंत्री की विदेश यात्राओं की तारीखें तो महीनों पहले तय हो जाती हैं, लेकिन शपथ ग्रहण की तारीख हमेशा एक दिन पहले तय की जाती है. करीब डेढ़ साल बाद मोदी मंत्रिमंडल का दूसरा विस्तार हुआ.5जुलाई 2016 को मंत्रियों ने शपथ ली और7जुलाई रात सवा 12 बजे प्रधानमंत्री एक बार फिर विदेश यात्रा पर रवाना हो गये. इस बार मोदी अफ्रीका के चार देशों की यात्रा पर निकले थे - मोज़ांबिक, दक्षिण अफ्रीका, तंज़ानिया और केन्या. इस बार3सितंबर को केंद्रीय मंत्रिमंडल में फेरबदल किया गया और प्रधानमंत्री की विदेश यात्रा शपथ ग्रहण कार्यक्रम खत्म होते ही शुरू हो गई. राष्ट्रपति भवन में4राज्यमंत्रियों का प्रमोशन हुआ,9नए राज्यमंत्री बनाए गए और दोपहर एक बजे प्रधानमंत्री चीन के लिए रवाना हो चुके थे. सुनी-सुनाई है कि मंत्रिमंडल विस्तार के बाद प्रधानमंत्री का विदेश जाना इत्तेफाक से बहुत ज्यादा है. भाजपा में गिनकर तीन-चार लोगों को छोड़ दें तो बाकी मंत्रियों या नेताओं को ये पता नहीं होता है कि मंत्रिमंडल विस्तार के बाद किसे, कौन सा मंत्रालय मिलने वाला है. प्रधानमंत्री नरेंद्र मोदी हर बार आखिर तक सस्पेंस बनाकर रखने में कामयाब रहते हैं. जब सस्पेंस खत्म होता है तो मंत्रियों से लेकर भाजपा नेताओं और आरएसएस नेतृत्व में भी जबरदस्त बेचैनी देखी जा सकती है. भाजपा में तो किसी नेता की ऐसी स्थिति नहीं कि वह प्रधानमंत्री से अपना विभाग बदले जाने पर बात कर सके. इसलिए ऐसे नाराज़ मंत्री संघ के नागपुर कार्यालय और दिल्ली में भाजपा से समन्वय करने वाले संघ नेताओं की शरण में जाते हैं.\nसंघ की अपनी एक परंपरा और कार्यपद्धति है. उसके ज्यादातर नेता फोन पर बात कर कुछ भी कहने-सुनने से बचा करते हैं. जो लोग संघ को जानते हैं वे मानते हैं कि वह अपने सारे संदेश आमने-सामने की चर्चा के जरिए ही पहुंचाता है. ज्यादातर वक्त संघ इस काम के लिए अपने किसी दूत का इस्तेमाल करता है और कभी-कभार उसके पदाधिकारी खुद भी बातचीत में शामिल होते हैं. ऐसे में जब मंत्रिमंडल विस्तार के बाद प्रधानमंत्री देश में नहीं होते हैं तो उनसे हर तरह के संवाद की गुंजाइश खत्म हो जाती है. जब तक प्रधानमंत्री विदेश यात्रा से लौटते हैं तब तक जिनका विभाग बदलता है वे मंत्री मन मसोसकर नए मंत्रालय का कार्यभार संभाल चुके होते हैं और नए मंत्री भी अपने नए दफ्तर में प्रवेश कर चुके होते हैं. बाकी काम संभालने के लिए अमित शाह हैं ही.\nसुनी-सुनाई है कि भाजपा अध्यक्ष के दफ्तर से इस बार भी सभी मंत्रियों को कहलवाया गया कि हर बार की तरह इस बार भी पुराने मंत्री खुद नए मंत्री का स्वागत करेंगे और उन्हें मंत्रालय का प्रभार सौंपेंगे. मन में कितना भी दुख हो, कैमरे पर हर मंत्री एक दूसरे की तारीफ करता दिखा. इसीलिए कल तक नाराज़ बताई जा रहीं उमा भारती ने जब गंगा सफाई मंत्रालय का काम नितिन गडकरी को सौंपा तो वे कह रही थी तीन साल से वे कैबिनेट मंत्री होने के बावजूद राज्यमंत्री की तरह काम कर रहीं थी क्योंकि मंत्रालय के असली कैबिनेट मंत्री तो शुरू से नितिन गडकरी ही थे. अब समझने वाले समझ ही गए होंगे उमा क्या कहना चाहती थीं?\nBy Anand Mani - September 06, 2017 Links to this post\nपटरी की कमी लिख रही मौत की पटकथा\nट्रेनों के बढ़ने पर नए ट्रैक भी बनने चाहिए. लेकिन बीते 15 साल में ट्रेनों की संख्या में 50 फीसदी से ज्यादा की बढ़ोतरी के बावजूद ट्रैक सिर्फ 12 फीसदी ही बढ़े हैं\nबीती 19 अगस्त को उत्तर प्रदेश में खतौली के पास कलिंग उत्कल एक्सप्रेस पटरी से उतर गई. इस हादसे में 21 यात्रियों की मौत हो गई जबकि 200 से ज्यादा घायल हो गए. इसके चार दिन बाद औरैया के पास कैफियत एक्सप्रेस के भी पटरी से उतरने और हादसे में 70 लोगों के घायल होने की खबर आई. इसी साल 21 जनवरी को आंध्र प्रदेश के विजयनगर में हीराखंड एक्सप्रेस पटरी से उतर गई थी. हादसे में 39 लोगों की मौत हो गई थी जबकि 70 से ज्यादा घायल हो गए थे. इसमें पहले 20 नवंबर 2016 को कानपुर के पास इंदौर-पटना एक्सप्रेस पटरी से उतर गई थी. इस हादसे में 149 यात्री मरे थे.इन सभी हादसों में एक समानता है. ये चारों उन रेल लाइनों पर हुए हैं जिन पर क्षमता से कहीं ज्यादा बोझ है. किसी रेल लाइन की क्षमता का मतलब होता है कि वह लाइन 24 घंटे में कितनी ट्रेनों की आवाजाही संभाल सकती है. अगर इस क्षमता का 80 फीसदी इस्तेमाल हो रहा है तो इसका मतलब है कि स्थिति सामान्य है. अगर यह आंकड़ा 90 फीसदी से आगे चला जाता है तो इसका मतलब है कि अब और बोझ डालना ठीक नहीं. लेकिन भारत में हाल यह है कि रेल ट्रैक के 40 फीसदी हिस्से में यह आंकड़ा 100 या उससे ऊपर चला गया है. इसका सुरक्षा पर सीधा असर पड़ा है.बीते 15 सालों में यात्री ट्रेनों की संख्या में 56 फीसदी की बढ़ोतरी हुई है जबकि मालगाड़ियों की संख्या 59 फीसदी बढ़ी है. कायदे से ट्रेनों के बढ़ने पर नए ट्रैक भी बनने चाहिए. लेकिन ट्रेनों की संख्या में 50 फीसदी से ज्यादा बढ़ोतरी के बावजूद नए ट्रैक का आंकड़ा सिर्फ 12 फीसदी ही है. एक ही ट्रैक पर ट्रेनों की संख्या बढ़ते जाने का मतलब है भीड़. इसका मतलब मेंटेनेंस के लिए कम समय मिलना भी है.ज्यादा ट्रैफिक वाले ज्यादातर रूटगंगा के मैदान वाले इलाके में हैं. 2010 में टक्कर या ट्रेन पटरी से उतरने की वजह से 11 बड़े हादसे हुए. इनमें से आठ गंगा के मैदान वाले इलाके में ही हुए थे. सरकार हर साल ट्रेनों की संख्या बढ़ाने का ऐलान कर देती है. लेकिन उसके हिसाब से ट्रैक बढ़ाने का वादा नहीं करती. रेल सुरक्षा पर बनी तमाम रिपोर्टों का निष्कर्ष यही है कि जरूरी बुनियादी ढांचे के बिना नई ट्रेनें शुरू करना मुसीबत को न्योता देना है. इसके बावजूद हालात जस के तस हैंसरकार अब भी कहती है कि प्रति एक लाख किलोमीटर पर होने वाले हादसों के लिहाज से भारत और यूरोप का हाल कोई खास जुदा नहीं है. लेकिन वह यह नहीं देख रही यूरोप में ट्रेन की औसत गति 250 किमी प्रति घंटा है जबकि अपने यहां यह आंकड़ा 60-70 किमी प्रति घंटा है. इसलिए ऐसी तुलना से अच्छी तस्वीर का भ्रम पैदा होता है\nLabels: accident, death, rail, rail ministry, Railway, railway board, track\nक्या प्रभाष जोशी होने के लिये रामनाथ गोयनका चाहिए? उधार का माल\nमालवा के पठार की काली मिट्टी और लुटियन्स की दिल्ली के राजपथ की लाल बजरी के बीच प्रभाष जोशी की पत्रकारिता । ये प्रभाष जोशी का सफर नहीं है । ये पत्रकारिता की वह सुरंग है, जिसमें से निकलकर मौजूदा वक्त की पत्रकारिता को समझने के लिये कई आंखों, कई कान मिल सकते है तो कई सच, कई अनकही सियासत समझ में आ सकती है । और पत्रकारिता की इस सुरंग को वही ताड़ सकता है जो मौजूदा वक्त में पत्रकारिता कर रहा हो । जिसने प्रभाष जोशी को पत्रकारिता करते हुये देखा होऔर जिसके हाथ में रामबहादुर राय और सुरेश सर्मा के संपादन में लेखक रामाशंकर कुशवाहा की किताब "लोक का प्रभाष " हो । यूं " लोक का प्रभाष " जीवनी है । प्रभाष जोशी की जीवनी । लेकिन ये पुस्तक जीवनी कम पत्रकारीय समझ पैदा करते हुये अभी के हालात को समझने की चाहे अनचाहे एक ऐसी जमीन दे देती है, जिस पर अभी प्रतिबंध है । प्रतिबंध का मतलब इमरजेन्सी नहीं है । लेकिन प्रतिबंध का मतलब प्रभाष जोशी की पत्रकारिता को सत्ता के लिये खतरनाक मानना तो है ही । और उस हालात में ना तो रामनाथ गोयनका है ना इंडियन एक्सप्रेस। और ना ही प्रभाष जोशी हैं। तो फिर बात कहीं से भी शुरु कि जा सकती है ।\nबस शर्त इतनी है कि अतीत के पन्नों को पढ़ते वक्त मौजूदा सियासी धड़कन के साथ ना जोडें । नहीं तो प्रतिबंध लग जायेगा । तो टुकड़ों में समझें। रामनाथ गोयनका ने जब पास बैठे धीरुभाई अंबानी से ये सुना कि उनके एक हाथ में सोने की तो दूसरे हाथ में चांदी की चप्पल होती है । और किस चप्पल से किस अधिकारी को मारा जाये ये अधिकारी को ही तय करना है तो गोयनका समझ गये कि हर कोई बिकाऊ है, इसे मानकर धीरुभाई चल रहे हैं । और उस मीटिंग के बाद एक्सप्रेस में अरुण शौऱी की रिपोर्ट और जनसत्ता में प्रभाष जोशी का संपादकपन । नजर आयेगा कैसी पत्रकारिता की जरुरत तब हुई । अखबार सत्ता के खिलाफ तो खड़े होते रहे हैं । लेकिन अखबार विपक्ष की भूमिका में आ जाये ऐसा होता नहीं । लेकिन ऐसा हुआ । यूं "लोक का प्रभाष " में कई संदर्भों के आसरे भी हालात नत्थी किये गये है। मसलन वीपी सिंह से रामबहादुर राय के इंटरव्यू से बनी किताब "मंजिल से ज्यादा सफर" के अंश का जिक्र। किताब\nका सवाल - जवाब का जिक्र । सवाल-कहा जाता है हर सरकार से रिलायंस ने मनमाफिक काम करवा लिये। वाजपेयी सरकार तक से । जवाब-ऐसा होता रहा होगा । क्योंकि धीरुभाई ने चाणक्य सूत्र को आत्मसात कर लिया । राज करने की कोशिश कभी मत करो, राजा को खरीद लो ।\nतो क्या राजनीतिक शून्यता में पत्रकारिता राजनीति करती है । या फिर पत्रकारिता राजनीतिक शून्यता को भर देती है । ये दोनो सवाल हर दौर में उठ सकते है । और ऐसा नहीं है कि प्रभाष जोशी ने इसे ना समझा हो । पत्रकारिता कभी एक पत्रकार के आसरे नहीं मथी जा सकती । हां, चक्रव्यूह को हर कोई तोड़ नहीं पाता। और तोड कर हर कोई निकल भी नहीं पाता । तभी तो प्रभाष जोशी को लिखा रामनाथ गोयनका के उस पत्र से शुरुआत की जाये जो युद्द के लिये ललकारता है। जनसत्ता शुरु करने से पहले रामनाथ अगर गीता के अध्याय दो का 38 वां श्लोक का जिक्र अपने दो पेजी पत्र में करते हैं, जो उन्होंने प्रभाष जोशी को लिखा, " जय पराजय, लाभ-हानी तथा सुख-दुख को समान मानकर युद्द के लिये तत्पर हो जाओ - इस सोच के साथ कि युद्द करने पर पाप के भागी नहीं बनोगे। " और कल्पना कीजिये प्रभाष जोशी ने भी दो पेज के जवाबी पत्र में रामनाथ गोयनका को गीता के श्लोक से पत्र खत्म किया , " समदु:खे\nसमे कृत्वा लाभालाभौ जयाजयौ । ततो युद्दाय युज्यस्व नैंव पापमवायस्यसि ।।" और इसके बाद जनसत्ता की उड़ान जिसके सवा लाख प्रतियां छपने और खरीदे जाने पर लिखना पड़ा- बांच कर पढे । ना ना बांट कर पढ़ें का जिक्र था। लेकिन बांटना तो बांचने के ही समान होता है। यानी लिखा गया दीवारों के कान होते है लेकिन अखबारो को पंख । तो प्रभाष जोशी की पत्रकारीय उड़ान हवा में नहीं थी। कल्पना कीजिये राकेश कोहरवाल को इसलिये निकाला गया क्योंकि वह सीएम देवीलाल के साथ बिना दफ्तर की इजाजत लिये यात्रा पर निकल गये । और देवीलाल की खबरें भेजते रहें। तो देवीलाल ने भी रामनाथ गोयनका को चेताया कि खबर क्यों नहीं छपती । और जब यह सवाल रामनाथ गोयनका ने प्रभाष जोशी से पूछा तो संपादक प्रभाष जोशी का जवाब था । देवीलाल खुद को मालिक\nसंपादक मान रहे हैं। बस रिपोर्टर राकेश कोहरवाल की नौकरी चली गई। लेकिन रामभक्त पत्रकार हेमंत शर्मा की नौकरी नहीं गई। सिर्फ उन्हें रामभक्त का नाम मिला। और हेमंत शर्मा " लोक का प्रभाष " में उस दौर को याद कर कहने से नहीं चूकते कि प्रभाष जी ने रिपोर्टिंग की पूरी स्वतंत्रता दी । रिपोर्टर की रिपोर्ट के साथ खडे होने वाले संपादकों की कतार खासी लंबी हो सकती है । या आप सोचे अब तो कोई बचा नहीं तो रिपोर्टर भी कितने बचे हैं ये भी सोचना चाहिये ।\nलेकिन प्रभाष जोशी असहमति के साथ रिपोर्टर के साथ खड़े होते। तो उस वक्त रामभक्त होना और जब खुद संपादक की भूमिका में हो तब प्रभाष जोशी की जगह रामभक्त संपादक हो जाना। ये कोई संदर्भ नहीं है । लेकिन ध्यान देने वाली बात जरुर है कि चाहे प्रभाष जोशी हो या सुरेन्द्र प्रताप सिंह । कतार वाकई लंबी है इनके साथ काम करते हुये आज भी इनके गुणगान करने वाले संपादको की । लेकिन उनमें कोई भी अंश क्यो अपने गुरु या कहे संपादक का आ नहीं पाया । यो सोचने की बात तो है । मेरे ख्याल से विश्लेषण संपादक रहे प्रभाष जोशी का होना चाहिये । विश्लेषण हर उस संपादक का होना चाहिये जो जनोन्मुखी पत्रकारिता करता रहा। आखिर क्यों उनकी हथेली तले से निकले पत्रकार रेंगते देखायी देते है। क्यों उनमें संघर्ष का माद्दा नहीं होता। क्यों वे आज भी प्रभाष जोशी या एसपी सिंह या\nराजेन्द्र माथुर को याद कर अपने कद में अपने संपादकों के नाम नत्थी करनाचाहते है। खुद की पहचान से वह खुद ही क्यों बचना चाहते है। रामबहादुरराय में वह क्षमता रही कि उन्होंने किसी को दबाया नहीं। हर लेखन को जगह दी। आज भी देते है। चाहे उनके खिलाफ भी कलम क्यों न चली। लेकिन राम बहादुर राय का कैनवास उनसे उन संपादकों से कहीं ज्यादा मांगता है जो रेग रहे है। ये इसलिये क्योंकि ये वाकई अपने आप में अविश्वसनिय सा लगता है कि जब प्रभाष जी ने एक्सप्रेस में बदली सत्ता के कामकाज से नाखुश हो कर जनसत्ता से छोड़ने का मन बनाया तो रामबहादुर राय ने ना सिर्फ मुंबई में विवेक गोयनका से बात की बल्कि 17 नवंबर 1975 को पहली बार अखबार के मालिक विवेक गोयनका को पत्र लिखकर कहा गया कि प्रभाष जोशी को रोके। बकायदा बनवारी से लेकर जवाहर लाल कौल । मंगलेश डबराल से लेकर रामबहादुर राय । कुमार आंनद से लकेर प्रताप सिंह । अंबरिश से लेकर राजेश जोशी । ज्योतिर्मय से लेकर राजेन्द्र धोड़पकर तक ने तमाम तर्क रखते हुये साफ लिखा । "हमें लगता है कि आपको प्रभाषजी को रोकने की हर संभव कोशिश करनी चाहिये ।" जिन दो दर्जन पत्रकारों ने तब प्रभाष जोशी के लिये आवाज उठायी । वह सभी आज के तारिख में जिन्दा है । सभी की धारायें बंटी हुई है। आप कह सकते है कि प्रभाष जोशी की खासियत यही थी कि वह हर धारा को अपने साथ लेकर चलते। और यही मिजाज आज संपादकों की कतार से गायब है। क्योंकि संपादकों ने खुद को संपादक भी एक खास धारा के साथ जोड़कर बनाया है।\nदरअसल, प्रभाष जोशी के जिन्दगी के सफर में आष्ठा यानी जन्मस्थान । सुनवानी महाकाल यानी जिन्दगी के प्रयोग । इंदौर यानी लेखन की पहचान । चडीगढ़ यानी संपादकत्व का निखार । दिल्ली यानी अखबार के जरीये संवाद । और इस दौर में गरीबी । मुफ्लिसी । सत्ता की दरिद्रगी । जनता का संघर्ष । सबकुछ प्रभाष जोशी ने जिया । और इसीलिये सत्ता से हमेशा सम्मानजनक दूरी बनाये रखते हुये उसी जमीन पर पत्रकारिता करते रहे जिसे कोई भी सत्ता में आने के बाद भूल जाता है । सत्ता का मतलब सिर्फ सियासी पद नहीं होता चुनाव में जीत नहीं होती । संपादक की भी अपनी सत्ता होती है । और रिपोर्टर की भी । लेकिन जैसे ही सत्ता का स्वाद कोई भी चखने लगता है वैसे ही पत्रकारिता कैसे पीछे छूटती है इसका एहसास हो सकता है प्रभाष जोशी ने हर किसी को कराया हो । लेकिन खुद सत्ता के आसरे देश के राजनीतिक समाधान की दिशा में कई मौको पर प्रभाष जोशी इतने आगे बढे कि वह भी इस हकीकत को भूले कि राजनीति हर मौके पर मात देगी । अयोध्या आंदोलन उसमें सबसे अग्रणी कह सकते है । क्योंकि6दिसंबर 1992 को बाबरी मस्जिद ध्वंस हुआ तो प्रभाष जोशी ये\nलिखने से नहीं चूके , ' राम की जय बोलने वाले धोखेबाज विध्वंसको ने कल मर्यादा पुरुषोत्तम राम के रधुकुल की रिती पर कालिख पोत दी...... "। सवाल इस लेखन का नहीं सवाल है कि उस वक्त संघ के खिलाफ डंडा लेकर कूद पडे प्रभाष जोशी के डंडे को भी रामभक्तों ने अपनी पत्रकारिता से लेकर अपनी राजनीति का हथियार बनाया । कहीं ढाल तो कही तलवार । और प्रभाष जी की जीवनी पढ़ते वक्त कई पन्नो में आप ये सोच कर अटक जायेंगे कि क्या वाकई जो लिखा गया वही प्रभाष जोशी है ।\nलेकिन सोचिये मत । वक्त बदल रहा है । उस वक्त तो पत्रकार-साहित्यकारों की कतार थी । यार दोस्तो में भवानी प्रसाद मिश्र से लेकर कुमार गंधर्व तक का साथ था । लेखन की विधा को जीने वालो में रेणु से लेकर रधुवीर सहाय थे। वक्त को उर्जावान हर किसी ने बनाया हुआ था । कही विनोबा भावे अपनी सरलता से आंदोलन को भूदान की शक्ल दे देते । तो कही जेपी राजनीतिक डुगडुगी बजाकर सोने वालो को सचेत कर देते । अब तो वह बिहार भी सूना है । चार लाइन न्यूज चैनलो की पीटीसी तो छोड़ दें कोई अखबारी रपट भी दिखायी ना दी जिसने बिहार की खदबदाती जमीन को पकडा और बताय़ा कि आखिर क्यो कैसे पटना में भी लुटिसन्स का गलियारा बन गया । इस सन्नाटे को भेदने के लिये अब किसी नेता का इंतजार अगर पत्रकारिता कर रही है तो फिर ये विरासत को ढोते पत्रकारो का मर्सिया है । क्योकि बदलते हालात में प्रभाष जोशी की तरह सोचना भी ठीक नहीं कि गैलिलियो को फिर पढे और सोचे " वह सबसे दूर जायेगा जिसे मालूम नहीं कि कहा जा रहा है " । हा नौकरी की जगह पत्रकारिता कर लें चाहे घर के टूटे सोफे पर किसी गोयनका को बैठाने की हैसियत ना बन पाये । लेकिन पत्रकार होगा तो गोयनका भी पैदा हो जायेगा, ये मान कर चलें।\nकहीं इन पांच लेखों ने तो नहीं लिखी लंकेश के हत्या की पटकथा\nगौरी लंकेश साप्ताहिक पत्रिका 'लंकेश पत्रिके' की संपादक थीं. उनकी मैग्जीन के पिछले पांच संस्करणों पर गौर करें।\n1.5सितंबर, 2017\n'लंकेश पत्रिके' के सितंबर महीने के इस संस्करण में कवर पेज पर बीजेपी नेता और कर्नाटक के पूर्व सीएम बीएस येदुरप्पा की तस्वीर थी. इस संस्करण में येदुरप्पा को लेकर कवर स्टोरी की गई. स्टोरी में कहा गया कि येदुरप्पा पर भूमि अधिसूचना रद्द करने का खुलासा सिद्धरमैया ने नहीं बल्कि सदानंद गौड़ा ने किया.\nबता दें कि येदियुरप्पा पर आरोप है कि उन्होंने बतौर मुख्यमंत्री अपने कार्यकाल के दौरान कथित रूप से शिवराम करांत लेआउट के निर्माण के लिए आवंटित जमीन को गैरअधिसूचित किया था.\n2. 30 अगस्त, 2017\nगौरी लंकेश की मैग्जीन के इस संस्करण में कवर पेज पर बीजेपी के राष्ट्रीय अध्यक्ष अमित शाह की तस्वीर के साथ स्टोरी की गई. अमित शाह के कर्नाटक दौरे पर स्टोरी में लिखा गया कि भगवा ब्रिगेड राज्य में आग लगाने के लिए आ चुकी है. ये भी कहा गया कि अमित शाह मीडिया का भगवाकरण करने के लिए कर्नाटक आए हैं. पेज नंबर 8 पर स्टोरी की हेडलाइन दी गई 'क्या अमित शाह सांप्रदायिक हिंसा भड़काने आए हैं?'\nइसी संस्करण के संपादकीय में गौरी लंकेश ने गोरखपुर में बच्चों की मौत का मुद्दा उठाया. संपादकीय में उन्होंने बीआरडी कॉलेज के डॉक्टर कफील खान के खिलाफ साजिश का जिक्र किया.\n3. 23 अगस्त, 2017\nइस एडिशन की कवर स्टोरी में कांग्रेस नेता डीके शिवकुमार, बीजेपी अध्यक्ष अमित शाह और छात्रा काव्या की आत्महत्या का जिक्र था. कवर स्टोरी में 'डीके जीते, शाह हारे, काव्या की आत्महत्या या मर्डर' पर स्टोरी की गई. स्टोरी में काव्या की मौत पर सवाल उठाए गए और कहा गया कि बैडमिंटन खिलाड़ी ने आत्महत्या की या ये हत्या है?\n4. 16 अगस्त, 2017\nइस संस्करण की कवर स्टोरी के साथ लिंगायत समुदाय की महिला गुरु माते महादेवी की तस्वीर लगाई गई है. स्टोरी में लिखा गया कि लिंगायतों का उदय येदुरप्पा के लिए डर बन गया है. माते महादेवी ने कहा कि येदुरप्पा लिंगायत नहीं हैं और भगवा असामाजिक तत्वों ने चित्रदुर्गा में सांप्रदायिक तनाव पैदा करने की कोशिश की.\n5.2अगस्त, 2017\nइस संस्करण की कवर स्टोरी पर कर्नाटक का झंडा बताते हुए एक तस्वीर लगाई गई. साथ ही लिखा गया कि अपनी जमीन, अपना झंडा. कवर स्टोरी में कर्नाटक के लिए अलग झंडे की मांग का समर्थन किया गया.\nबता दें कि गौरी लंकेश वामपंथी विचारों की कट्टर समर्थक और दक्षिणपंथी विचारधारा का धुर विरोधी माना जाती रही हैं. ऐसे में उनकी हत्या पर सियासी आरोप-प्रत्यारोप भी जमकर हो रहे हैं. उनके राज्य कर्नाटक में अगले साल चुनाव होना है।


96 किलो के इस अभिनेता ने घटाया वजन, अब पहचानना मुश्किल । Ram Kapoor transformation pictures from Fat to Fit going viral | entertainment - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nराम कपूर को पहचानना मुश्किल, कराया शॉकिंग ट्रांसफॉर्मेशन\nटीवी और फिल्मों में अहम किरदार निभा चुके ये अभिनेता अब एकदम बदल चुके हैं.\nUpdated: July 8, 2019, 6:22 PM IST\nराम कपूर ने घटाया वजन\nजब बात हीरो की आती है तो आपके दिमाग में हमेशा फिट और सिक्स पैक एब्स वाले शख्स की इमेज आती होगी. लेकिन इंडस्ट्री में एक हीरो ऐसे भी हैं जिन्होंने 96 किलो के होते हुए भी ऑडिएंस का दिल जीता है. उन्होंने अपने बढ़े वजन को चार्मिंग कैसे बनाया ये तो वो ही जानें लेकिन अब उन्होंने खुद को एकदम बदल दिया है. उन्होंने अपना वजन काफी कम कर लिया है. वहीं हाल ही में जब उन्होंने अपनी लेटेस्ट तस्वीर शेयर की तो लोग उन्हें देखकर चौंक गए. पहली नजर में तो कई यकीन ही नहीं कर पा रहा है कि ये वही अभिनेता हैं जो पहले 96 किलो के थे.\nअगर आप अब तक नहीं समझे तो बता दें कि हम बात कर रहे हैं अभिनेता राम कपूर की. राम कपूर अब पूरी तरह बदल चुके हैं, उनके ट्रांस्फॉर्मेंशन की तस्वीरें इंस्टाग्राम पर देखने को मिलीं. राम कपूर की चौंकाने वाली ये तस्वीरें सोशल मीडिया पर ताबड़तोड़ वायरल हो रही हैं. इन तस्वीरों को देखकर किसी के लिए ये यकीन कर पाना काफी मुश्किल हो रहा है कि ये वही रामकपूर हैं. यूं तो राम कपूर अपने बढ़े वजन के साथ भी चार्मिंग लगते थे लेकिन अब काफी हॉट अवतार में दिखाई दे रहे हैं.\nमालूम होता है कि राम कपूर की फिट वाइफ गौतमी कपूर ने उन्हें वजन घटाने के लिए प्रेरित किया है. राम कपूर के इंस्टाग्राम एकाउंट को देखें तो वो इन दिनों अपनी फिटनेस पर काफी ध्यान दे रहे हैं. उनके एकाउंट पर जिम वीडियोज और सेल्फीज दिख रही हैं. राम कपूर इसके साथ-साथ अपनी फैमिली के साथ भी कई हैप्पी तस्वीरें शेयर करते नजर आ जाते हैं.\nबात करें वर्क फ्रंट की तो राम कई नामी सीरियल्स जैसे 'क्योंकि सास भी कभी बहू थी', 'कसम से', 'बड़े अच्छे लगते हैं' में नजर आ चुके हैं. इसके अलावा उन्होंने 'गोलमाल रिटर्न्स', 'स्टूडेंट ऑफ द ईयर', 'हमशकल्स' और 'लवरात्रि' जैसी फिल्मों में भी अहम किरदार निभाए हैं. टीवी में अपनी शानदार परफॉर्मेंस और फैन फॉलोइंग के चलते राम कपूर कई अवॉर्ड्स भी बटोर चुके हैं. इसके साथ ही अब राम के फैंस उन्हें नए अवतार में कैमरे के सामने देखने के लिए बेताब हैं.\nये भी पढ़ें- 'जजमेंटल है क्या' का नया गाना, कंगना-राजकुमार ने दिखाया 'वखरा स्वैग'\nFirst published: July 8, 2019, 5:34 PM IST


diabetes can control by this yoga sugar level reduce know whic asana give benefits prt | डायबिटिज की परेशानी होगी दूर, योगासन से करें शुगर लेवल कंट्रोल; जानें कौन-कौन से आसन से होगा फायदा\ndiabetes can control by this yoga sugar level reduce know whic asana give benefits prt\nमधुमेह के कारणों में व्यायाम न करना, गलत भोजन करना और तनाव पैदा करनेवाली जीवनशैली प्रमुख हैं. शुगर की समस्या होने पर लोग काफी समय तक यह मानने को राजी ही नहीं होते कि वे डायबेटिक हो गये हैं. शुरुआती अनदेखी इस समस्या को अधिक जटिल कर देती है.\nUpdated Date Sat, Nov 13, 2021, 12:18 PM IST\nयोगासन से करें शुगर लेवल कंट्रोल\nमधुमेह के कारण आंखों की रोशनी कम होना, गुर्दा खराब होना, पेशाब में प्रोटीन आना, कॉलेस्टेरॉल बढ़ना, स्नायुतंत्र की संवेदनशीलता कम हो जाना जैसी परेशानियां आ सकती हैं. यहां तक की ट्यूमर भी हो सकता है. मधुमेह में पोटैशियम युक्त पदार्थों का सेवन लाभकारी होता है. यदि आसन और प्राणायाम नियमित रूप से किया जाये, तो तनाव भी कम होगा और मधुमेह से भी दूर रहेंगे. नीचे दिये जा रहे आसनों के अलावा वज्रासन, पश्चिमोत्तानासन, शशांकासन, मंडूकासन, पवनमुक्तासन और भस्त्रिका प्राणायाम इसमें बेहद फायदेमंद माने जाते हैं.\nकपालभाति : कपालभाति प्राणायाम करने से शरीर के 80% विषैले तत्त्व बाहर जाती सांस के साथ निकल जाते हैं. पेट की मांसपेशियां सक्रिय होती हैं और रक्त में शुगर की मात्रा को नियंत्रित करनेवाली कोशिकाएं सक्रिय रहती हैं. इससे इन्सुलिन का स्तर भी संतुलित रहता है. यह प्राणायाम हर्निया, मिर्गी, स्लिप डिस्क, कमर दर्द अथवा स्टेंट के मरीजों को नहीं करनी चाहिए.\nविधि: सुखपूर्वक बैठकर सांसों को लगातार बाहर की ओर फेकें. ध्यान रहे कि सांसें लेनी कम हैं और बाहर फेंकनी ज्यादा है. थकान महसूस हो, तो रुक जाएं. शुरुआत में 20 से 25 बार लगातार सांसों को बाहर की ओर फेकें. फिर थोड़ी देर बाद यह क्रम दुहराएं. शुरुआत में 1 मिनट तक करें.\nसुप्त मत्स्येंद्रासन : इस आसन से विषाक्त पदार्थ शरीर से बाहर निकल जाते हैं और पीठ में खिंचाव पैदा होता है. यह पूरे शरीर को शांत करता है और शरीर के भीतरी अंगों को निर्मल करता है. मधुमेह सहित पेट की दूसरी समस्याएं भी इससे दूर होती हैं. कूल्हों या घुटनों में चोट हो, तो इसे न आजमाएं.\nविधि : लेटकर दोनों हाथों को कंधे की सीध में दोनों तरफ फैला लें. फिर दायें पैर को घुटने के पास से मोड़कर ऊपर की ओर उठाएं और बायें घुटने पर टिका दें. इसके बाद सांस को छोड़ते हुए, दायें कूल्हे को उठाएं और पीठ को बायीं तरफ मोड लें. दायें घुटने को नीचे की तरफ जाने दें. दोनों हाथ जमीन पर ही रखें. प्रयास करें कि दायां घुटना पूरी तरह से शरीर के बायीं तरफ टिक जाये.\nअर्धमत्स्येंद्रासन : इस आसन से लिवर, पेट और किडनी की समस्याएं दूर होती हैं. यह रीढ़ की हड्डी को मजबूत और लचीला बनाता है, जो डायबिटीज के रोगियों के लिए विशेष फायदेमंद होता है. यह आसन पेट के रोग और कब्ज को ठीक करता है.\nविधि : दोनों पैरों को सामने फैलाकर बैठें. बायें पैर को मोड़कर बायीं एड़ी को दाहिने हिप के नीचे आराम से रखें. फिर दायें पैर को मोड़ते हुए दायें पैर का तलवा घुटने की बायीं ओर जमीन पर रख लें. अब बायें हाथ को दायें घुटने की दायीं ओर ले जाएं और कमर को घुमाते हुए दायें पैर के तलवे को पकड़ लें. इसके बाद दायें हाथ को अपनी कमर पर रखें. सिर से कमर तक का हिस्सा दायीं ओर मोड़ें. अपनी क्षमता के अनुसार इसी स्थिति में बैठे रहें. फिर इसे दूसरी ओर से दुहराएं.\nधनुरासन: यह पीठ/रीढ़ की हड्डी और पेट के स्नायु को बल प्रदान करता है. छाती, गर्दन और कंधों की जकड़न दूर करता है और मधुमेह के उपचार में काफी कारगर है. गर्भवती महिलाएं इस आसान को न करें.\nविधि : पेट के बल लेटें और हाथ पीछे करते हुए पैरों को पकड़ें. सांस भरते हुए सीने और पैरों को ऊपर उठाएं और हाथों को सीधा रखते हुए कूल्हों को ऊपर उठाकर, पैरों को पीछे की ओर खींचें. सिर और जांघों को जमीन से यथाशक्ति ऊपर उठाएं. लंबी सांसों के संग लगभग 20 सेकेंड तक करें. सांस छोड़ते हुए वापस सामान्य स्थिति में आ जाएं. यह प्रक्रिया तीन से पांच बार दोहराएं.\nPublished Date Sat, Nov 13, 2021, 12:18 PM IST


ओवरसाइज शर्ट-शॉर्ट्स में शाहरुख खान की बेटी सुहाना, न्यूयॉर्क में ऐसे कर रहीं एंजॉय - shahrukh khan daughter Suhana Khan photoshoot in New York look gorgeous tmov - AajTak\nफोटोज में सुहाना कैजुअल लुक में दिख रही हैं. उन्होंने ओवरसाइज ब्लू एंड व्हाइट स्ट्रिप्ड शर्ट पहनी है. इसके साथ उन्होंने ब्लैक टैंक टॉप टीमअप किया है. साथ ही डेनिम शॉर्ट कैरी किया. ब्लैक लोफर, ओपन हेयर और लाइम ग्रीन बैग उनके लुक को कंप्लीट कर रहा है.\n(अपडेटेड 13 सितंबर 2021, 9:58 AM IST)\nकैजुअल लुक में सुहाना\nसोशल मीडिया पर काफी एक्टिव हैं सुहाना\nएक्टर शाहरुख खान की बेटी सुहाना खान ने एक्टिंग फील्ड में भले ही एंट्री न ली हो लेकिन लाइमलाइट में वो अक्सर रहती हैं. सोशल मीडिया पर वो खासी एक्टिव हैं. वो इंस्टाग्राम पर फोटोज शेयर करती रहती हैं. फिलहाल वो न्यूयॉर्क में हैं. अब संडे एंजॉय करते हुए सुहाना ने कुछ नई फोटोज शेयर की हैं. उन्होंने आउटडोर फोटोशूट के लिए पोज दिए.\nफोटोज में सुहाना कैजुअल लुक में दिख रही हैं. उन्होंने ओवरसाइज ब्लू एंड व्हाइट स्ट्रिप्ड शर्ट पहनी है. इसके साथ उन्होंने ब्लैक टैंक टॉप टीमअप किया है. साथ ही डेनिम शॉर्ट कैरी किया. ब्लैक लोफर, ओपन हेयर और लाइम ग्रीन बैग उनके लुक को कंप्लीट कर रहा है. फोटोज के कैप्शन में उन्होंने लिखा-Sunday. सुहाना की फोटोज को काफी पसंद किया जा रहा है. खुशी कपूर, रिद्धिमा कपूर साहनी ने लाइक भी किया है.\nफिल्म में निभाया आमिर खान के बचपन का रोल, इस एक्ट्रेस संग है अफेयर की चर्चा\nमालूम हो कि सुहाना इन दिनों न्यू यॉर्क में हैं. यहां वो New York University’s Tisch School of the Arts में स्टूडेंट हैं. एक बार जब उनकी पढ़ाई पूरी हो जाएगी तो वो इंडस्ट्री में एंट्री करेंगी.\nVogue को दिए इंटरव्यू में सुहाना ने एक्टिंग को लेकर कहा- मुझे नहीं लगता कि कोई एक पल ऐसा था जब मैंने फैसला किया. लेकिन मेरे पेरेंट्स को उस वक्त एहसास हुआ कि मैं एक्टिंग को लेकर सीरियस हूं, जब उन्होंने पहली बार मेरी परफॉर्मेंस देखी.\nBiggBoss OTT: मूस जट्टाना हुईं फिनाले से ठीक एक हफ्ते पहले आउट, फूट-फूटकर रोए प्रतीक


dalitrefugees: ऐसी बिभत्स एवम् दयनीय घटनाये दलितों पर जाति देखकर की जा रही है न कि निर्धनता को देखकर, तो फिर मोहन भागवत जी इन घटनाओं की समीक्षा क्यों नहीं करते? आर्थिक आधार पर आरक्षण की बात करने वाले इन घटनाओ का बहिस्कार क्यों नहीं करते ? दलितों से कहना है कि कब तक गहरी नींद सोते रहोगे, कभी जागना नहीं चाहते हो क्या? हमेशा हमेशा के लिए सोते रहोगे क्या ? कब आँख खुलेगी आपकी ?


Muharram 2021: आज से शुरू हो गया मुहर्रम का महीना, जानिए क्‍यों मनाया जाता है? - Rgyan News\nहोम आध्यात्मिक Muharram 2021: आज से शुरू हो गया मुहर्रम का महीना, जानिए क्‍यों...\nनए इस्लामी साल की शुरुआत मुहर्रम से होती है. मुहर्रम का महीना इस्लामिक कैलेंडर (Islamic Calendar) का पहला महीना है. यह महीना बेहद ख़ास माना जाता है. इस साल अंग्रेजी कैलेंडर के मुताबिक मुहर्रम का महीना 10 अगस्त से शुरू होगा. इस महीने के 10वें दिन आशूरा होता है. इसी दिन मुहर्रम मनाया जाता है. यह इस्लाम मजहब का प्रमुख महीना है. इस बार यह 19 अगस्त, 2021 को मनाया जाएगा. इस दौरान दुनिया भर में कर्बला (Karbala is A City In Central Iraq) के शहीदों की याद में सभाएं और जुलूस निकाले जाते हैं. मुहर्रम अंतिम पैगंबर हज़रत मुहम्मद साहब के पोते इमाम हुसैन और उनके साथियों की शहादत की याद में मनाया जाता है. दुनिया भर में मुसलमान मुहर्रम की9और 10 तारीख को रोज़ा रखते हैं और मस्जिदों, घरों में इबादत करते हैं.\nइस मौके पर ताजिया और जुलूस निकाले जाने की परंपरा है. मुहर्रम, जिसका अर्थ है हराम यानी निषिद्ध. इस महीने का नाम मुहर्रम रखने का कारण यह है कि इस महीने में युद्ध करना हराम माना जाता है, यानी मना है. इसके अलावा इस अवसर पर शहादत का जिक्र ताजा किया जाता है और तकरीरें की जाती हैं. इस तरह मुसलमान शहादत के वाकिये को याद करते हैं और घरों, मस्जिदों में इबादत की जाती है. मुहर्रम में खिचड़ा बनने की भी परंपरा है. साथ ही शर्बत, हलवा और फल आदि गरीबों में बांटे जाते हैं. लंगर होते हैं और जुलूस निकाले जाते हैं. अन्य खबरों के लिए इस लिंक पर क्लिक करें।\nपिछला लेखChemplast Sanmar IPO: आज Open हो गया आईपीओ, जानिए निवेश करने से पहले सभी जरूरी बातें\nअगला लेखसुप्रीम कोर्ट का आदेश- प्रत्‍याशी का ऐलान करने के 48 घंटे के अंदर देनी होगी मुकदमों की जानकारी


Earn Money - Business Ideas\nHours 16 Jun, 2022 16 Jun, 2022\nआजकल, अन्य सभी व्यवसायों की तरह, फोटोग्राफी व्यवसाय में बहुत प्रतिस्पर्धा हो गई है। कोई फर्क नहीं पड़ता कि आप कितने महान फोटोग्राफर हैं, या आपके फोटोग्राफी कौशल कितने प्रभावशाली हैं, यदि आप अपने व्यवसाय को सही तरीके से प्रचारित नहीं कर रहे हैं तो यह नुकसान होगा।\nकि आप अपने प्रतिस्पर्धियों के प्रति बहुत अधिक प्रभावित होंगे। अगर आप भी फोटोग्राफी की दुनिया में अपने बिजनेस को एक अलग पहचान बनाना चाहते हैं तो आपको अपने प्रतिस्पर्धियों से आगे की सोच रखनी होगी। यहां हम कुछ ऐसे शब्दों के बारे में बात करेंगे जो आपकी मदद करेंगे।\n1. Photography Business – खुद को Promote और Grow कैसे करें?\n1.1. अपने ब्रांड के लिए एक विशिष्ट पहचान बनाएं\n1.2. ध्यान रखें कि आपके लक्षित ग्राहक कौन हैं\n1.3. ईमेल मार्केटिंग का उपयोग करें\n1.4. Social Media Strategies को अपनाए\n1.5. Collaboration करने से हिचकिचाएं नहीं\n1.6. अपने वर्क को Showcase करे\n1.7. Clients के टेस्टीमोनियल और रिव्यू शेयर करें\n1.8. ब्लॉग्गिंग शुरू करें\n1.9. ऑनलाइन लिस्टिंग्स में खुद को मेंशन कराएं\n1.10. ऑनलाइन विजिबिलिटी बढ़ने के लिए एक वेबसाइट बनायें\nPhotography Business – खुद को Promote और Grow कैसे करें?\nऑनलाइन प्रमोशन के साथ इंस्टाग्राम भी बहुत मददगार स्रोत बन गया है जहां पर आप अपनी फोटोग्राफी स्किल्स को दुनिया के सामने शो कर सकते हैं, फोटोग्राफी बिजनेस एक ऐसा बिजनेस है जिसको हम कम बजट में शुरू कर सकते हैं या सफलता भी हासिल कर सकते हैं.\nखासकर आप फोटोग्राफी में भारत की शुरुआत कम निवेश से कर सकते हैं, लेकिन इसे शुरू करना ही काफी नहीं होगा। उसका अनुसरण करें आपको बताएंगे आपके व्यवसाय को बढ़ावा देने के लिए 10 टिप्स:\nअपने ब्रांड के लिए एक विशिष्ट पहचान बनाएं\nअपने फोटोग्राफी व्यवसाय के लिए एक विशिष्ट ब्रांड पहचान बनाने पर ध्यान दें। एक ब्रांड पहचान बनाने के लिए जिसमें एक ठोस पहचान प्रतिबंध है, विभिन्न तरीकों का उपयोग करें, जैसे कि लोगो डिज़ाइन, बैनर, विज़िटिंग कार्ड वितरण, आदि। आपको एक सकारात्मक और अद्वितीय ब्रांड छवि बनानी होगी जो आपके मूल्य को दर्शाती हो। आपकी विशिष्ट पहचान ही आपको अपनी एक पहचान दिलाएगी।\nएक मजबूत पहचान बनाने में लोगो की बहुत अहम भूमिका होती है। और सबसे अच्छी बात यह है कि इसमें अपना पैसा लगाना भी जरूरी नहीं है। अगर आपको लुक पसंद है, तो आप Canva के फोटोग्राफी लोगो मेकर का उपयोग कर सकते हैं।\nध्यान रखें कि आपके लक्षित ग्राहक कौन हैं\nफोटोग्राफी व्यवसाय में इस बात पर ध्यान देना बहुत जरूरी है कि आपके लक्षित ग्राहक कौन हैं।\nफोटोग्राफी की दुनिया में कई क्षेत्र हैं, जैसे वन्यजीव फोटोग्राफी, स्थिर फोटोग्राफी, शादी की थीम फोटोग्राफी इत्यादि। सबसे पहले, अपने काम के मुख्य क्षेत्र को तय करें और उसके बाद ही लक्षित ग्राहकों से संपर्क करें जो वास्तव में आप में रूचि रखते हैं।\nईमेल मार्केटिंग आपके फोटोग्राफी व्यवसाय को बढ़ावा देने में बहुत मददगार हो सकती है। आप ईमेल मार्केटिंग की मदद से अपने लक्षित दर्शकों को न्यूज़लेटर्स, पीपीटी, सर्विस ऑफर और बहुत कुछ भेज सकते हैं।\nयह निश्चित रूप से आपके ग्राहक आधार को बढ़ाएगा। आजकल टू मार्केट मी काई ऐसे ईमेल मार्केटिंग सॉफ्टवेयर्स का उदय है, जहां से आप सभी ग्राहकों को एक बार में ईमेल भेज सकते हैं।\nSocial Media Strategies को अपनाए\nफेसबुक, इंस्टाग्राम, ट्विटर आदि जैसे सोशल मीडिया प्लेटफॉर्म की शक्तियां शब्दों में व्यक्त नहीं की जा सकती हैं। अगर आप फोटोग्राफी की दुनिया का हिस्सा हैं तो आपको अपने बिजनेस और काम की जानकारी सोशल मीडिया नेटवर्क पर शेयर करनी चाहिए, आपको कई नए क्लाइंट भी मिलेंगे।\nहर कोई इन दिनों सोशल मीडिया पर है, आपके ग्राहक भी, तो आप क्यों नहीं? यहां आप पढ़ सकते हैं कि अपने व्यवसाय के लिए सोशल मीडिया का उपयोग कैसे करें।\nCollaboration करने से हिचकिचाएं नहीं\nअपने व्यवसाय को बढ़ावा देने के लिए आपको ठोस साझेदारी भी करनी चाहिए और नेटवर्किंग इस काम में आपकी बहुत मदद कर सकती है। अपने व्यवसाय के बारे में अपने दोस्तों, परिवार, सभी को जानकारी दें।\nइच्छुक पार्टियों को एक प्रस्तुति दें। आप दो उद्योग भागीदारों के साथ भी जुड़ सकते हैं। ये सभी चीजें आपको अपने व्यवसाय का विस्तार करने और लंबे समय में फैलने में मदद करेंगी।\nअपने वर्क को Showcase करे\nअपने काम को लोगों के सामने लाएँ ताकि वे न केवल आपके फोटोग्राफी कौशल की सराहना करें, बल्कि अन्य लोगों को भी सलाह दें। इससे आपका बिजनेस और भी बढ़ जाएगा।\nआप किस काम के लिए फोटोग्राफी प्रदर्शनी आयोजित करना चाहते हैं, मुझे फोटोग्राफी प्रतियोगिता में ले जाना चाहते हैं या फोटोग्राफी से संबंधित ऑनलाइन प्लेटफॉर्म पर अपना काम पोस्ट करना चाहते हैं।\nClients के टेस्टीमोनियल और रिव्यू शेयर करें\nजब भी आपका कोई ग्राहक आपको सकारात्मक प्रतिक्रिया विवरण देता है, तो इसका उपयोग करने के लिए सोशल मीडिया पेज पर बिल्कुल साझा करें। इसके अलावा, आप विनम्रतापूर्वक अपने सभी ग्राहकों से प्रतिक्रिया और प्रशंसापत्र मांग सकते हैं।\nइससे आप ज्यादा लोगों को कनेक्ट कर पाएंगे और आपके ग्राहक आप पर भरोसा करेंगे।\nब्लॉग्गिंग शुरू करें\nब्लॉगिंग एक बहुत ही महत्वपूर्ण टूल है जिसके मदद से आप न सिर्फ अपना फोटोग्राफी ज्ञान लोगों के साथ शेयर कर सकते हैं, बाल्की अपने बिजनेस को भी प्रचार कर सकते हैं।\nब्लॉगिंग अपने टारगेट ऑडियंस से कनेक्ट करने का सबसे अच्छा तारिका है और साथ ही इससे आप अपने बिजनेस को बड़ी ही तेजी से बढ़ा भी सकते हैं। आप अपना ब्लॉग वर्डप्रेस हां ब्लॉगर पर आज ही शुरू कर सकते हैं और इसमे आपको ज्यादा वक्त भी नहीं लगेगा।\nऑनलाइन लिस्टिंग्स में खुद को मेंशन कराएं\nसुनिश्चित करें कि ऑनलाइन लिस्टिंग आपके व्यवसाय का नाम है। जब आप Google पर अपना व्यवसाय खोजते हैं, तो बुनियादी जानकारी, मुख्य पता, संपर्क विवरण आदि के लिए, सभी चीजें वहां होनी चाहिए।\nसाथ ही, जब तक आपका व्यवसाय Google मानचित्र पर भी उपलब्ध न हो, तब तक स्थानीयकरण पर ध्यान दें। अधिक से अधिक सकारात्मक रेटिंग और समीक्षाएं मुझे आपको आगे बढ़ाने में मदद करती हैं।\nऑनलाइन विजिबिलिटी बढ़ने के लिए एक वेबसाइट बनायें\nइन दिनों सभी व्यवसाय ऑनलाइन हो रहे हैं और यदि आप वास्तव में अपने प्रतिस्पर्धियों के लिए कुछ छोड़ना चाहते हैं। सुनिश्चित करें कि आपके पास एक अच्छी वेबसाइट है। आपकी वेबसाइट सुंदर होनी चाहिए, अच्छी जानकारी के साथ, और मेरे पास स्पष्ट संपर्क विवरण होना चाहिए। आपकी वेबसाइट आपके दर्शकों को आपके व्यवसाय के बारे में बताने का सबसे अच्छा तरीका है।\nPrince Kapoor ” data-medium-file=”https://i2.wp.com/sahu4you.com/wp-content/uploads/2018/04/Prince-Kapoor.jpg?fit=150%2C150″ data-large-file=”https://i2.wp.com/sahu4you.com/wp-content/uploads/2018/04/Prince-Kapoor.jpg?fit=150%2C150″>\nतो दोस्तों ये थे वो टिप्स जिनका पालन करके आप अपने प्रतिस्पर्धियों को फॉलो कर सकते हैं। उनका पालन करें और आपको जल्द ही बेहतर परिणाम मिलेंगे।\nPost Tags:\t#Business#Editing#PhotoShop


धमाकेदार एक्शन से होगी भरपूर : ‘टाइगर जिंदा है’ – Bachpan Express\nधमाकेदार एक्शन से होगी भरपूर : ‘टाइगर जिंदा है’\nSeptember 15, 2017 September 15, 2017 Aniket Kumar tiger zinda hai\nनई दिल्ली, 15 सितम्बर (बचपन एक्सप्रेस): सलमान खान और कैटरीना कैफ की जोड़ी एक बार फिर बॉक्स ऑफिस पर धमाल मचाने आ रही है दोनों पूरे5साल के लंबे इंतजार के बाद फिल्म ‘टाइगर जिंदा है’ में एक्शन और रोमांस का तड़का लगाते दिखाई देंगे. इन दिनों दोनों अबु धाबी में फिल्म के क्लाइमैक्स सीन की शूटिंग जोर-शोर से कर रहे हैं. फिल्म की शूटिंग खत्म होने की कगार पर है, ऐसे में डायरेक्टर अली अब्बास जफर सेट की तस्वीरें शेयर कर फैन्स को फिल्म के जानकारी दे रहे हैं. गुरुवार को फिल्म के सेट की एक तस्वीर सोशल मीडिया पर वायरल हुई है, इसमें सलमान खान एक्शन सीन करते दिखाई दे रही हैं.\nसोशल मीडिया पर लीक हुई फिल्म की इस तस्वीर में सलमान क्लाइमैक्स सीन की शूटिंग करते दिख रहे हैं. ब्लू रंग की कार में वे हवा में लटके नजर आ रहे हैं. कार के अंदर बैठे सलमान खान स्टेयरिंग छोड़ दोनों हाथों से बंदूक चलाते दिख रहे हैं.\n‘एक था टाइगर’ साल 2012 में रिलीज हुई थी और फिल्म सुपरहिट साबित हुई. सलमान की कथित पूर्व गर्लफ्रेंड कैटरीना के साथ उनकी जोड़ी को काफी पसंद किया गया था. अब एक बार फिर से उनके फैन्स को टाइगर और जोया की जोड़ी के लौटने का इंतजार कर रहे हैं. ‘एक था टाइगर’ को कबीर खान ने डायरेक्ट किया था जबकि इस बार कमान ‘सुल्तान’ फेम डायरेक्टर अली अब्बास जफर ने संभाली है. फिल्म 22 दिसंबर, 2017 को रिलीज होगी.\n← लखनऊ में स्वाइन फ्लू के 22 नए मरीज मिले\nजानिए हिंदी के सबसे बड़े विरोधी राजनेता को, जिसका जन्मदिन हिंदी दिवस के एक दिन बाद ही पड़ता है →\nमैं स्वार्थ हूँ – मैं जाति,धर्म , समाज और राष्ट्र सभी से उपर हूँ\nFebruary 3, 2018 bachpanexpress Comments Off on मैं स्वार्थ हूँ – मैं जाति,धर्म , समाज और राष्ट्र सभी से उपर हूँ


जब आजादी के दिन पंडित नेहरू के न्योते पर बिस्मिल्लाह खान ने बजाई थी शहनाई - Ustad bismillah khan death anniversary play shehnai red fort independence day pandit nehru tmove - AajTak\nसंगीत की दुनिया में शानदार काम के लिए उस्ताद बिस्मिल्लाह खान को साल 2001 में भारत रत्न से नवाजा गया. वे जिस देश में परफॉर्म करने गए वहां पर उन्होंने समा बांध दिया. बिस्मिल्लाह खान की शहनाई जिसने भी सुनी वो उनका मुरीद हो गया.\nनई दिल्ली, 21 अगस्त 2019, अपडेटेड 07:57 IST\nउस्ताद बिस्मिल्लाह खान उन कलाकारों में गिने जाते हैं जिन्होंने देश का नाम विश्वभर में गर्व से ऊंचा किया. वे जिस देश में परफॉर्म करने गए वहां पर उन्होंने समा बांध दिया. बिस्मिल्लाह खान की शहनाई जिस-जिस ने सुनी वो उनका मुरीद हो कर रह गया. खान साहब का जन्म 21 मार्च 1916 को बिहार के डमरांव में हुआ था. संगीत की दुनिया में शानदार काम के लिए उन्हें साल 2001 में भारत रत्न से नवाजा गया. 21 अगस्त 2006 को उस्ताद बिस्मिल्लाह खान ने अंतिम सांस ली. उनकी पुण्यतिथि पर बता रहे हैं उनके जीवन से जुड़े कुछ किस्से.\nबिस्मिल्लाह खान के नाम को लेकर भी एक खास कहानी जुड़ी हुई है. ऐसा माना जाता है कि जब बिस्मिल्लाह खान का जन्म हुआ और उनके दादा जी ने ये खबर सुनी तो उन्होंने अल्लाह का शुक्रिया अदा किया और बिस्मिल्लाह कहा. इसी के बाद से खान साहब का नाम बिस्मिल्लाह पड़ गया. इसके अलावा उनका असली नाम कमरुद्दीन खान था.\nकैसा हुए संगीत से रूबरू-\nसंगीत से बिस्मिल्लाह खां का पाला तब पड़ा जब वे अपने मामा अलीबक्श विलायती से मिलने के लिए बनारस आए. अपने मामा से ही उन्होंने शहनाई की तालीम लेनी शुरू की. अलीबक्श बनारस में जाना माना नाम थे और वे काशी विश्वनाथ मंदिर में शहनाई बजाया करते थे. बहुत ही छोटी उम्र में उन्होंने ठुमरी, कजरी, स्वानी जैसे राग बजाने सीख लिए थे. इसके बाद उन्होंने खयाल म्यूजिक सीखा और शहनाई वादन में निपुण हुए.\nबिस्मिल्लाह खां के जीवन में कई ऐसे गौरवान्वित कर देने वाले पल भी आए जब उन्हें देश को संबोधित करते हुए गाने का मौका मिला. उनकी पहली प्रस्तुति की बात करें तो उस्ताद बिस्मिल्लाह खां ने साल 1937 में कोलकाता में अपनी पहली परफॉर्मेंस दी थी. इस प्रस्तुति के लिए उनकी खूब तारीफ की गई थी. इसी के बाद उन्हें बड़ा ब्रेक मिला और उन्होंने साल 1938 में ऑल इंडिया रेडियो के लिए परफॉर्म किया.\nसब साल 1947 में देश आजाद हो गया उस समय प्रधानमंत्री जवाहर लाल नेहरू ने रेड फोर्ट पर झंडा फहराया था. इस मौके पर उन्होंने बिस्मिल्ला खां को शहनाई बजाने के लिए इंवाइट किया था. इसके अलावा साल 1950 में पहले गणतंत्र दिवस के मौके पर उन्होंने रेड फोर्ट पर राग कैफी गाया था. अपने शानदार काम के लिए उन्हें साल 1961 में पद्मश्री, साल 1968 मे पद्म भूषण, साल 1980 में पद्म विभूषण और साल 2001 में भारत रत्न से नवाजा गया.


North Korea will destroy their Atomic test spots before summit with America - अमेरिका के साथ शिखर वार्ता से पहले उत्तर कोरिया परमाणु परीक्षण स्थलों को करेगा नष्ट\nयह समारोह 23 से 25 मई के बीच निर्धारित किया गया है. ट्रंप ने ट्वीट किया, ‘‘आपका शुक्रिया! आपने बहुत अच्छा संकेत दिया है.’’\nभाषा, Updated: 13 मई, 2018 12:10 PM\nउत्तर कोरिया के तानाशाह किम जोंग (फाइल फोटो)\nअमेरिका के साथ शिखर वार्ता से पहले उत्तर कोरिया अपने परमाणु परीक्षण स्थलों को नष्ट करेगा. उत्तर कोरिया ने कहा है कि आमंत्रित विदेशी मीडिया के सामने इन सुरंगों को उड़ा दिया जाएगा. अमेरिकी राष्ट्रपति डोनाल्ड ट्रंप ने एक समारोह में पुंग्ये - री परीक्षण स्थल को नष्ट करने के उत्तर कोरिया के फैसले की सराहना की है. यह समारोह 23 से 25 मई के बीच निर्धारित किया गया है. ट्रंप ने ट्वीट किया, ‘‘आपका शुक्रिया! आपने बहुत अच्छा संकेत दिया है.’’ दक्षिण कोरिया और उत्तर कोरिया के नेताओं की बातचीत के बाद उत्तर कोरिया के नेता किम जोंग उन और ट्रंप के बीच सिंगापुर में 12 जून को एक शिखर बैठक होनी है.\nइससे पहले पिछले साल तक अमेरिका और उत्तर कोरिया एक दूसरे का अपमान करते थे और जंग की धमकियां देते थे. जानकारों ने चेताया है कि उत्तर कोरिया ने अबतक अपने हथियारों को नष्ट करने के बारे में सार्वजनिक रूप से टिप्पणी नहीं की है. इन हथियारों में ऐसी मिसाइलें भी शामिल हैं जो अमेरिका तक पहुंचने में सक्षम हैं. अमेरिका उत्तर कोरिया को पूरी तरह से परमाणु मुक्त देखना चाहता है और उसने इसकी सत्यता पर जोर दिया है. पुंग्ये - री देश के उत्तरपूर्वी हिस्से में स्थित है और उत्तर कोरिया के सभी छह परमाणु परीक्षण यहीं हुए थे. इसमें सबसे अहम पिछले साल सितंबर में किया गया परीक्षण भी शामिल है जिसके बाद उत्तर कोरिया ने दावा किया था कि यह हाइड्रोजन बम है. किम यह पहले ही स्पष्ट कर चुके हैं कि उत्तर कोरिया का परमाणु कार्यक्रम पूरा हो चुका है और इस स्थल की और जरूरत नहीं है.\nसरकारी समाचार एजेंसी केसीएनए के मुताबिक, उत्तर कोरिया के विदेश मंत्रालय के एक अधिकारी ने बताया कि जो नए उपाय किए गए हैं उसके मुताबिक, परीक्षण स्थल को नष्ट कर दिया जाएगा और प्रवेश द्वार को उड़ा कर उसे पूरी तरह से बंद कर दिया जाएगा. इस घटनाक्रम को चीन, रूस, अमेरिका, ब्रिटेन और दक्षिण कोरिया के संवाददाताओं को कवर करने की इजाजत होगी , ताकि इसकी पारदर्शिता को दिखाया जा सके. उन्होंने विदेशी पत्रकारों की सीमित संख्या का कारण जगह की किल्लत बताई है क्योंकि यह पहाड़ी इलाके में जमीन से नीचे है. दक्षिण कोरिया ने उत्तर कोरिया की इस घोषणा का स्वागत करते हुए कहा कि यह उत्तर कोरिया के संकल्पों को पूरा करने की इच्छा का संकेत है. वह सिर्फ शब्दों में नहीं कह रहा है बल्कि इसके लिए कार्रवाई भी कर रहा है.\nAmerica-North korea summit


Bird Flu Cases Rise in India: Bird Flu Symptoms, Causes and Treatment in Hindi |5राज्यों में बढ़ने लगे बर्ड फ्लू के मामले, जानें इंसानों में बर्ड फ्लू के लक्षण, कारण और बचाव के टिप्स\nइन5राज्यों में बर्ड फ्लू के कारण हजारों पक्षियों की मौत से बढ़ी चिंता, जानें इंसानों में कैसे फैल सकता है ये\nकोरोना संकट के बीच देश के5राज्यों में अचानक से बर्ड फ्लू के कारण हजारों पक्षियों की मौत होने लगी। जानें इंसानों को इस फ्लू से कितना खतरा है और लक्षण\nअन्य़ बीमारियांWritten by: Anurag AnubhavPublished at: Oct 24, 2016\nकोरोना महामारी के बीच अचानक से देश के कई हिस्सों में बर्ड फ्लू के मामले बढ़ने लगे हैं। राजस्थान, गुजरान, मध्य प्रदेश, हिमाचल प्रदेश और केरल में पिछले दिनों में कई हजार पक्षियों की मौत ने सबको चौंका दिया है। इस फ्लू के कारण अब तक हरियाणा में ही एक लाख के लगभग मुर्गियों की मृत्यु हो चुकी है। इसके अलावा कौवों, बत्तख और बगुलों के मौत के भी हजारों मामले सामने आ रहे हैं। शुरुआती जांच में कई पक्षियों में बर्ड फ्लू की पुष्टि हो चुकी है। बर्ड फ्लू जैसी संक्रामक बीमारियों से जहां पक्षियों की बड़ी संख्या में मौत से पोल्ट्री फार्म इंडस्ट्री को खतरा है, वहीं सामान्य लोगों के लिए भी ये फ्लू खतरनाक हो सकता है। इसी खतरे को देखते हुए राजस्थान में धारा 144 लगा दी गई है।\nइंसानों के लिए बर्ड फ्लू क्यों खतरनाक है, इसके लक्षण क्या हैं और इससे बचाव के लिए कौन सी सावधानियां जरूरी हैं, समझने के लिए पढ़ें आगे।\nक्‍या है बर्ड फ्लू?\nएवियन इन्फ्लूएंजा (H5N1) बर्ड फ्लू के नाम से प्रसिद्ध है। ये खतरनाक वायरल संक्रमण इंसानों और पक्षियों को अधिक प्रभावित करता है। बर्ड फ्लू इंफेक्शन चिकन, टर्की, गीस और बतख की प्रजाति जैसे पक्षियों को सबसे ज्यादा प्रभावित करता है। सबसे ज्यादा पॉपुलर बर्ड फ्लू वायरस एच5एन1 है जिससे की इंसान और पक्षियों की मौत हो सकती है।\nसांस संबंधी दिक्कतें जैसे- सांस लेने में समस्या, सांस ना आना, निमोनिया होने लगता है।\nइंसानों को कैसे प्रभावित करता है बर्ड फ्लू?\nबर्ड फ्लू इंसानों के लिए भी घातक है लेकिन ये बीमारी संक्रमित मुर्गियों या अन्य पक्षियों के बेहद निकट रहने से ही फैलती है। यानि इंसानों में मुर्गी की अलग-अलग प्रजातियों से प्रत्‍यक्ष या अप्रत्यक्ष संपर्क में रहने से यह वायरस फैलता है फिर चाहे मुर्गी जिंदा हो या मरी हुई। इंसानों में ये वायरस उनकी आंखों, मुंह और नाक के जरिए फैलता है। इसके अलावा संक्रमित बर्डस की सफाई या उन्हें नोंचने से भी फैलता है। और अगर बर्ड फ्लू का सही से इलाज ना करवाया जाएं तो इस वायरस का प्रभाव कई अंगों को फेल कर सकता है।\nबर्ड फ्लू का इलाज एंटीवायरल दवाओं से किया जाता है।\nइस वायरस को कम करने के लिए पूरी तरह आराम करना बहुत जरूरी होता है।\nस्‍वस्‍थ आहार लें, जिसमें अधिक से अधिक तरल पदार्थ हो।\nबर्ड फ्लू अन्य लोगों में ना फैले इसके लिए मरीज को एकांत में रखना चाहिए।\nकम से कम लोग मरीज से मिलें।\nबर्ड फ्लू से बचाव के लिए सावधानियां\nमरे हुए पक्षियों से दूर रहें।\nबर्ड फ्लू वाले एरिया में नॉनवेज से दूर रहें।\nनॉनवेज खरीदने वाली जगह पर सफाई का पूरा ध्‍यान रखें।\nमास्‍क पहनकर बाहर निकलने की कोशिश करें।\nअगर आपके आस-पास किसी पक्षी की मौत हो जाती है तो इसकी सूचना संबंधित विभाग को दें।\nबर्ड फ्लू एक खतरनाक बीमारी है। चूंकि हम पहले ही कोरोना जैसी वैश्विक संक्रामक महामारी से जूझ रहे हैं। ऐसे में बर्ड फ्लू से बचाव के लिए आपको हर संभव सावधानी बरतनी जरूरी है क्योंकि ये बीमारी तेजी से फैल सकती है।\nRead More Other Diseases in Hindi


सतना बड़ी वारदात से हडकंप: पूर्व मंत्री के भाई फार्म हाउस से3करोड़ नकद और कई किलो सोना लूट ले गए बदमाश - Webkhabar\nसतना। सतना में एक फार्म हाउस पर बड़ी लूट की वारदात हुई। बदमाशों ने केयर टेयर को पीटकर बंधक बना लिया। इसके बाद फार्म हाउस से3करोड़ रुपए नकदी और3किलो सोने के जेवर अपने साथ ले गए। फार्म हाउस पूर्व मंत्री स्व. बृजेंद्रनाथ पाठक के भाई और डॉक्टर राजीव पाठक का है। राजीव पाठक का सतना शहर में नर्सिंग होम भी है। शहर के समीप हुई इस वारदात से हड़कंप मच गया है। एसपी धर्मवीर सिंह यादव खुद मौका मुआयना करने पहुंचे। एसपी ने वारदात की पुष्टि की है।\nडॉ. राजीव पाठक के पिता श्रवण पाठक खदान कारोबारी हैं। कुछ दिन पहले श्रवण पाठक सतना शहर में चाणक्यपुरी कॉलोनी स्थित अपने निवास से सगमनिया के भनजुना रोड स्थित शिवपुरवा मदरेह फार्म हाउस पर रहने चले गए थे। वहां कुछ निर्माण कार्य भी वे करवा रहे थे। इस दौरान उन्होंने करीब3करोड़ रुपए नकद और3किलो सोने के जेवरात भी यहां रखे थे। निर्माण कार्य पूरा होने के बाद श्रवण पाठक वापस चाणक्यपुरी स्थित घर आ गए थे, लेकिन रकम और जेवरात वहीं छोड़ आए।\nइसी बीच मंगलवार देर रात बदमाशों ने धावा बोल दिया। फार्म हाउस में सिर्फ चौकीदार था। बदमाशों ने चौकीदार को बंधक बना लिया। उसके साथ मारपीट करते हुए नकदी और सोना लेकर फरार हो गए। घटना की सूचना पर एसपी धर्मवीर सिंह यादव फोर्स के साथ घटनास्थल पहुंचे।\nपरिवार के करीबी पर शक\nआशंका जताई जा रही है कि वारदात के पीछे पाठक परिवार के किसी करीबी का हाथ हो सकता है। पिछले दिनों फार्म हाउस से हटाया गया गार्ड भी संदेह के घेरे में है। पुलिस हर बिंदु को ध्यान में रख कर जांच कर रही है।\nIn मध्यप्रदेशIn3करोड़ ,3किलो सोने , केयर टेयर , फार्म हाउस , बदमाश , बृजेंद्रनाथ पाठक , राजीव पाठक\nगुना विधायक ने भाजपा नेता को बताई औकात, जड़ से मिटाने की धमकी का आडियो वायरल\nकोरोना का डर: अब 60-70 प्रतिशत तक कम बन रहे पासपोर्ट


डुप्लीकेट यूआरएल को कैननिकल पेजों के साथ मिलाकर एक करना | Google Search Central | दस्तावेज़ | Google Developers\nडुप्लीकेट यूआरएल को मिलाकर एक करना\nअगर आपकी साइट पर कोई ऐसा पेज है जिसके कई यूआरएल हैं या एक जैसे कॉन्टेंट वाले कई पेज हैं, तो Google उन्हें एक ही पेज के डुप्लीकेट वर्शन मानता है. जैसे, कोई ऐसा पेज जिसके मोबाइल और डेस्कटॉप, दोनों वर्शन हैं. Google उस पेज के किसी एक यूआरएल को कैननिकल वर्शन के तौर पर चुनकर, उसे क्रॉल करेगा. बाकी सभी यूआरएल काे डुप्लीकेट यूआरएल मानकर, उन्हें कभी-कभी ही क्रॉल करेगा.\nGoogle को साफ़ ताैर पर यह नहीं बताने पर कि कौनसे यूआरएल को कैननिकल माना जाए, तो Google अपने हिसाब से एक कैननिकल यूआरएल चुन लेगा या दाेनाें ही यूआरएल काे बराबर मान लेगा. इससे हो सकता है कि आपके पेज, खोज नतीजों में सही से न दिखाए जाएं. इस बारे में ज़्यादा जानकारी, नीचे दिए गए सेक्शन कैननिकल यूआरएल क्यों चुनना चाहिए में माैजूद है.\nकैननिकल यूआरएल: कैननिकल यूआरएल उस पेज का यूआरएल होता है जिसे Google आपकी साइट पर मौजूद डुप्लीकेट पेजों में से सबसे ज़रूरी पेज मानता है. उदाहरण के लिए, अगर आपके पास एक ही पेज के कई यूआरएल हैं (जैसे कि example.com?dress=1234 और example.com/dresses/1234), तो Google इनमें से किसी एक को कैननिकल यूआरएल के तौर पर चुन लेता है. यह ज़रूरी नहीं कि सभी पेज बिल्कुल एक जैसे हों; डुप्लीकेट पेजों पर कॉन्टेंट का क्रम बदलने या फ़िल्टर लगाने जैसे छोटे-मोटे बदलाव करने पर उन्हें अलग-अलग पेज के तौर पर नहीं गिना जाता है (उदाहरण के लिए, कीमत के हिसाब से क्रम में लगाने या रंग के हिसाब से आइटम को फ़िल्टर करने पर, इन्हें अलग-अलग पेज के तौर पर नहीं गिना जाएगा).\nकैननिकल यूआरएल किसी ऐसे डोमेन में हो सकता है जो डुप्लीकेट यूआरएल से अलग हो.\nGooglebot, कैननिकल यूआरएल को कैसे चुनता और इंडेक्स करता है\nकिसी साइट को इंडेक्स करते समय, Googlebot उस साइट के हर पेज के मुख्य कॉन्टेंट का पता लगाने की कोशिश करता है. अगर Googlebot को एक ही साइट पर एक जैसे कई पेज मिलते हैं, तो वह उस पेज को चुनता है जो उसे सबसे ज़्यादा जानकारी देने वाला और काम का लगता है. इस पेज को कैननिकल पेज के तौर पर मार्क किया जाता है. आपकी साइट के कैननिकल पेज को नियमित तौर पर क्रॉल किया जाएगा, जबकि डुप्लीकेट पेज कभी-कभी ही क्रॉल किए जाएंगे. इससे, आपकी साइट पर Google क्रॉलिंग के लोड को कम करने में मदद मिलती है.\nGoogle कई चीज़ों (या सिग्नल) को ध्यान में रखकर, कैननिकल पेज चुनता है. उदाहरण के लिए, पेज की क्वालिटी, साइटमैप में यूआरएल की मौजूदगी, पेज को दिखाने के लिए किस प्रोटोकॉल का इस्तेमाल किया जाता है - एचटीटीपी या फिर एचटीटीपीएस, और पेज पर कोई rel=canonical लेबल है या नहीं. इन तरीकों से Google को अपनी पसंद बताएं. इसके बाद भी, Google किसी दूसरे पेज को कैननिकल पेज के तौर पर चुन सकता है. इसकी कई वजहें हो सकती हैं.\nकिसी पेज के अलग-अलग भाषाओं वाले वर्शन तभी डुप्लीकेट माने जाते हैं, जब पेज का मुख्य कॉन्टेंट एक ही भाषा में हो. इसका मतलब यह है कि पेजों के सिर्फ़ हेडर, फ़ुटर या दूसरे गै़र-ज़रूरी टेक्स्ट का तो अनुवाद किया गया हो, लेकिन मुख्य लेख एक ही भाषा में दिया गया हो.\nGoogle, कॉन्टेंट और क्वॉलिटी का आकलन करने के लिए कैननिकल पेजों का इस्तेमाल करता है. Google Search के नतीजों में आम तौर पर कैननिकल पेज को ही दिखाया जाता है. हालांकि, अगर किसी उपयोगकर्ता की क्वेरी के हिसाब से कोई डुप्लीकेट पेज बेहतर हो, तो कैननिकल पेज की जगह वह पेज दिखाया जाता है. उदाहरण के लिए, अगर उपयोगकर्ता किसी मोबाइल डिवाइस पर कुछ खोज रहा हो, तो खोज नतीजों में शायद मोबाइल पेज ही दिखाया जाएगा. भले ही, पेज के डेस्कटॉप वर्शन को कैननिकल पेज के तौर पर क्यों न चुना गया हो.\nमिलते-जुलते या डुप्लीकेट पेज रखने की वजहें\nआपकी साइट पर एक ही पेज के अलग-अलग यूआरएल हो सकते हैं. साथ ही, अलग-अलग यूआरएल पर डुप्लीकेट या एक जैसे दिखने वाले पेज भी हो सकते हैं. इसकी सबसे आम वजहें यहां दी गई हैं:\nकई तरह के डिवाइस पर काम करने के लिए:\nअगर सर्च पैरामीटर या सेशन आईडी जैसी चीज़ों के लिए, डाइनैमिक यूआरएल चालू करना हो:\nएक ही पोस्ट कई सेक्शन डालने पर, आपका ब्लॉग सिस्टम अपने-आप कई यूआरएल सेव करता है.\nअगर आपका सर्वर अलग-अलग www/non-www http/https पर एक जैसा कॉन्टेंट दिखाने के लिए कॉन्फ़िगर किया गया हो:\nअगर आपने दूसरी साइटों को सिंडिकेशन के लिए किसी ब्लॉग पर कॉन्टेंट दिया है और उस कॉन्टेंट को उन डोमेन पर पूरा या थोड़ा-बहुत दिखाया जाता है:\nhttps://news.example.com/green-dresses-for-every-day-155672.html (सिंडिकेटेड पोस्ट) https://blog.example.com/dresses/green-dresses-are-awesome/3245/ (ओरिजनल पोस्ट)\nकैननिकल यूआरएल चुनने की वजहें\nआपको डुप्लीकेट/एक जैसे पेजों के सेट में से किसी पेज को खास तौर से कैननिकल पेज के तौर पर क्यों चुनना चाहिए, इसकी कई वजहें हो सकती हैं:\nयह बताने के लिए कि आपको लोगों को, खोज के नतीजों में कौनसा यूआरएल दिखाना है. हो सकता है आप चाहें कि लोग आपके हरे रंग के कपड़ों के प्रॉडक्ट पेज पर, https://example.com/dresses/cocktail?gclid=ABCD के बजाय https://www.example.com/dresses/green/greendress.html से पहुंचें.\nएक जैसे या डुप्लीकेट पेजों के लिए लिंक सिग्नलों को एक करने के लिए. इससे, सर्च इंजन को अलग-अलग यूआरएल के लिए मौजूद जानकारी (जैसे, उनके लिंक) को एक पसंदीदा (कैननिकल) यूआरएल में, एक साथ शामिल करने में मदद मिलती है. इसका मतलब है कि http://example.com/dresses/cocktail?gclid=ABCD के लिए दूसरी साइटों के लिंक, https://www.example.com/dresses/green/greendress.html के लिंक के साथ मिलकर एक हो जाते हैं.\nसिर्फ़ एक प्रॉडक्ट/विषय की ट्रैकिंग मेट्रिक को आसान बनाने के लिए. अलग-अलग तरह के यूआरएल होने की वजह से, किसी खास कॉन्टेंट के लिए एक ऐसा मेट्रिक पाना मुश्किल होता है जिसमें सभी यूआरएल की जानकारी शामिल हो.\nसिंडिकेटेड कॉन्टेंट को मैनेज करने के लिए. अगर आपने अन्य डोमेन पर पब्लिश करने के लिए अपने कॉन्टेंट का डुप्लीकेट बनाने का विकल्प चुना है, तो इसका मतलब है कि आपको पसंदीदा (कैननिकल) यूआरएल, खोज के नतीजों में दिखाना है.\nडुप्लीकेट पेजों पर क्रॉलिंग में समय गंवाने से बचने के लिए. आप चाहेंगे कि Googlebot आपकी साइट का ज़्यादा से ज़्यादा कॉन्टेंट क्रॉल कर ले. इसलिए, बेहतर होगा कि वह एक ही पेज के डेस्कटॉप और मोबाइल वर्शन को क्रॉल करने के बजाय, आपकी साइट के नए (या अपडेट किए गए) पेजों को क्रॉल करे.\nजानना कि Google किस पेज को कैननिकल मानता है\nयूआरएल जांचने वाले टूल का इस्तेमाल करके जानें कि Google किस पेज को कैननिकल मानता है.\nध्यान दें: भले ही आपने किसी पेज को खास तौर से कैननिकल पेज के तौर पर मार्क किया हो, फिर भी Google किसी अन्य पेज को कैननिकल के तौर पर चुन सकता है. इसकी कई वजहें हो सकती हैं, जैसे कि पेज का कॉन्टेंट या परफ़ॉर्मेंस.\nकैननिकल पेज तय करना\nअगर मिलते-जुलते पेजों या डुप्लीकेट यूआरएल के लिए कैननिकल यूआरएल तय करना हो, तो यहां दिए गए तरीकों में से किसी एक का इस्तेमाल करें. सामान्य दिशा-निर्देशों का पालन ज़रूर करें.\nहमारी सलाह है कि आप इनमें से किसी एक तरीके का इस्तेमाल करें. हालांकि, ऐसा करना ज़रूरी नहीं है. अगर आप कोई कैननिकल यूआरएल नहीं तय करते हैं, तो हम अपने हिसाब से सबसे अच्छे वर्शन या यूआरएल की पहचान कर लेंगे.\nतरीका और ब्यौरा\nrel=canonical <link> टैग\nकैननिकल पेज पर ले जाने वाले सभी डुप्लीकेट पेजों के लिए, कोड में एक <link> टैग जोड़ें.\nअनगिनत डुप्लीकेट पेज मैप कर सकता है.\nइससे, पेज का साइज़ बढ़ सकता है.\nबड़ी साइटों पर या ऐसी साइटों पर मैपिंग करना मुश्किल हो सकता है जहां यूआरएल अक्सर बदलते रहते हैं.\nसिर्फ़ एचटीएमएल पेजों के लिए काम करता है, PDF जैसी फ़ाइलों के लिए नहीं. ऐसे मामलों में, आप rel=canonical एचटीटीपी हेडर इस्तेमाल कर सकते हैं.\nrel=canonical एचटीटीपी हेडर\nआपका पेज खोजे जाने पर एक rel=canonical हेडर भेजें.\nइससे, पेज का साइज़ नहीं बढ़ता है.\nसाइटमैप में अपने कैननिकल पेजों के बारे में जानकारी दें.\nखास तौर पर, बड़ी साइटों पर काम करना आसान होता है.\nGooglebot को अब भी ऐसे किसी कैननिकल पेज से जुड़ा डुप्लीकेट तय करना होगा जिसके बारे में आप साइटमैप में बताते हैं.\nGooglebot के लिए, rel=canonical मैपिंग तकनीक के मुकाबले कमज़ोर सिग्नल.\n301 रीडायरेक्ट 301 रीडायरेक्ट का इस्तेमाल Googlebot को यह बताने के लिए करें कि दूसरा वेबलिंक, दिए गए यूआरएल के मुकाबले एक बेहतर वर्शन है. इसका इस्तेमाल सिर्फ़ तब करें, जब किसी डुप्लीकेट पेज को रोकना हो.\nएएमपी के वैरिएंट अगर कोई वैरिएंट एक एएमपी पेज है, तो कैननिकल पेज और एएमपी फ़ॉर्मैट के बारे में बताने के लिए, आपको एएमपी दिशा-निर्देशों का पालन करना होगा.\nयूआरएल के कैननिकल होने की जांच करने के सभी तरीकों के लिए, इन सामान्य दिशा-निर्देशों का पालन करें:\nयूआरएल के कैननिकल होने की जांच करने के लिए, robots.txt फ़ाइल का इस्तेमाल न करें.\nयूआरएल के कैननिकल होने की जांच करने के लिए, यूआरएल हटाने वाले टूल का इस्तेमाल न करें. ऐसा करने से यूआरएल के सभी वर्शन, Search के नतीजों से हटा दिए जाते हैं.\nयूआरएल के कैननिकल होने की जांच करने की एक जैसी या अलग-अलग तकनीकों का इस्तेमाल करके, एक ही पेज के लिए अलग-अलग यूआरएल को कैननिकल के तौर पर तय न करें (उदाहरण के लिए, ऐसा न हो कि किसी पेज के लिए साइटमैप में एक यूआरएल को और rel="canonical" का इस्तेमाल करके किसी दूसरे यूआरएल को कैननिकल के तौर पर तय कर दिया जाए).\nकिसी कैननिकल पेज को चुने जाने से रोकने के लिए, noindex का इस्तेमाल न करें. यह डायरेक्टिव, इंडेक्स से पेज को बाहर करने के लिए है, पसंद के कैननिकल पेज के चुनाव को मैनेज करने के लिए नहीं.\nhreflang टैग इस्तेमाल करते समय, एक कैननिकल पेज ज़रूर चुनें. अपना कैननिकल पेज उसी भाषा में चुनें जिसमें आपका ओरिजनल वेबपेज है. अगर उस भाषा में कैननिकल पेज मौजूद न हो, तो उसके हिसाब से सबसे ठीक भाषा के पेज को चुनें.\nअपनी साइट में लिंक करते समय, डुप्लीकेट यूआरएल के बजाय कैननिकल यूआरएल से लिंक करें. हमेशा कैननिकल यूआरएल से ही लिंक करने पर Google को आपकी पसंद समझने में आसानी होगी.\nकैननिकल यूआरएल के लिए एचटीटीपी के बजाय एचटीटीपीएस को चुनना\nGoogle एक जैसे पेजों के लिए, एचटीटीपी के बजाय एचटीटीपीएस पेजों को कैननिकल के तौर पर चुनता है. इसमें नीचे दी गई समस्याएं या आपस में टकराने वाले सिग्नल से जुड़े मामले शामिल नहीं हैं:\nएचटीटीपीएस पेज में ऐसा एसएसएल सर्टिफ़िकेट शामिल हो जो गलत है.\nएचटीटीपीएस पेज में ऐसी चीज़ें (इमेज के अलावा दूसरी चीज़ें) शामिल हैं जो सुरक्षित नहीं, लेकिन ज़रूरी हैं.\nएचटीटीपीएस पेज, उपयोगकर्ताओं को किसी एचटीटीपी पेज पर या इसके ज़रिए दूसरे वेबलिंक पर भेजता है.\nएचटीटीपीएस पेज में एचटीटीपी पेज का rel="canonical" link शामिल होता है.\nहमारे सिस्टम डिफ़ॉल्ट तौर पर एचटीटीपी पेजों की जगह एचटीटीपीएस पेजों को ही चुनते हैं. हालांकि, इनमें से किसी भी कार्रवाई की मदद से यह तय किया जा सकता है कि ऐसा ही हो:\nएचटीटीपी पेज से एचटीटीपीएस पेज पर भेजने के लिए रीडायरेक्ट जोड़ें.\nएचटीटीपी पेज से एचटीटीपीएस पेज पर भेजने के लिए rel="canonical" link जोड़ें.\nएचएसटीएस लागू करें.\nGoogle को गलती से एचटीटीपी पेज को कैननिकल बनाने से रोकने के लिए, इन तरीकों का इस्तेमाल करने से बचें:\nगलत TLS/एसएसएल सर्टिफ़िकेट इस्तेमाल करने और एचटीटीपीएस से एचटीटीपी पर रीडायरेक्ट करने से बचें. ऐसा होने पर Google, एचटीटीपी पेज को चुनना बहुत ज़रूरी मान लेता है. एचएसटीएस लागू करने पर भी Google, एचटीटीपी पेज को चुनना ज़रूरी मानता है.\nअपने साइटमैप या hreflang कोडिंग में एचटीटीपीएस वर्शन के बजाय एचटीटीपी पेज को शामिल करने से बचें.\nगलत होस्ट वैरिएंट के लिए, अपने एसएसएल/TLS सर्टिफ़िकेट का इस्तेमाल करने से बचें. उदाहरण के लिए, www.example.com की जगह example.com के लिए अपने सर्टिफ़िकेट का इस्तेमाल करने से बचें. सर्टिफ़िकेट, आपकी साइट के पूरे यूआरएल से मेल खाना चाहिए या फिर वह ऐसा वाइल्डकार्ड सर्टिफ़िकेट हो जिसे एक डोमेन के कई सबडोमेन के लिए इस्तेमाल किया जा सके.\nrel="canonical" link टैग का इस्तेमाल करना\nअगर कोई पेज किसी अन्य पेज का डुप्लीकेट है, तो यह दिखाने के लिए, अपने एचटीएमएल के head सेक्शन में <link> टैग का इस्तेमाल किया जा सकता है.\nमान लीजिए कि आप https://example.com/dresses/green-dresses को कैननिकल यूआरएल के तौर पर चुनना चाहते हैं, जबकि इस कॉन्टेंट को कई अन्य यूआरएल से भी ऐक्सेस किया जा सकता है. ऐसे में, इस यूआरएल को कैननिकल यूआरएल के तौर पर दिखाने के लिए यह तरीका अपनाएं:\nसभी डुप्लीकेट पेजों को rel="canonical" लिंक टैग से मार्क करें.\nकैननिकल पेज पर ले जाने के लिए, डुप्लीकेट पेजों के <head> सेक्शन में rel="canonical" एट्रिब्यूट वाला <link> एलिमेंट जोड़ें. उदाहरण के लिए:\nअगर कैननिकल पेज का कोई मोबाइल वर्शन है, तो उस मोबाइल वर्शन पर ले जाने के लिए, पेज में rel="alternate" link जोड़ें:\nकोई भी hreflang या दूसरे रीडायरेक्ट जोड़ें, जो पेज के लिए सही हों.\nrel="canonical" link टैग के साथ, रिलेटिव पाथ के बजाय ऐब्सलूट पाथ का इस्तेमाल करें.\nऐसे पाथ का इस्तेमाल करने का सुझाव दिया जाता है: https://www.example.com/dresses/green/greendresss.html\nऐसे पाथ का इस्तेमाल करने का सुझाव नहीं दिया जाता है: /dresses/green/greendress.html\nrel="canonical" एचटीटीपी हेडर का इस्तेमाल करना\nअगर आपके सर्वर को कॉन्फ़िगर करना मुमकिन है, तो Search के साथ काम करने वाले दस्तावेज़ का कैननिकल यूआरएल तय करने के लिए, rel="canonical" एचटीटीपी हेडर (एचटीएमएल टैग के बजाय) का इस्तेमाल किया जा सकता है. इसमें, PDF फ़ाइलों जैसे बिना एचटीएमएल वाले दस्तावेज़ भी शामिल हैं.\nफ़िलहाल, Google पर यह तरीका सिर्फ़ वेब खोज के नतीजों के लिए काम करता है.\nअगर आपकी कोई PDF फ़ाइल खोज के नतीजों में कई यूआरएल के ज़रिए दिखती है, तो rel="canonical" एचटीटीपी हेडर दिखाकर, Googlebot को यह बताया जा सकता कि PDF फ़ाइल का कैननिकल यूआरएल कौनसा है:\nrel="canonical" एचटीटीपी हेडर के लिए सुझाव वही हैं जो rel="canonical" link टैग के लिए हैं. आरएफ़सी2616 के मुताबिक, rel="canonical" एचटीटीपी हेडर में सिर्फ़ डबल कोट का इस्तेमाल करें.\nसाइटमैप का इस्तेमाल करना\nअपने हर पेज के लिए एक कैननिकल यूआरएल चुनें और उसे साइटमैप में सबमिट करें. साइटमैप में दिए गए सभी पेजों को कैननिकल बताया गया है. Googlebot, कॉन्टेंट का मिलान करके यह तय करेगा कि कौनसे पेज (अगर कोई है, तो) डुप्लीकेट हैं.\nहम इस बात की गारंटी नहीं देते हैं कि हम साइटमैप में दिए गए यूआरएल को कैननिकल मानेंगे, लेकिन यह एक बड़ी साइट के लिए कैननिकल यूआरएल तय करने का एक आसान तरीका है. साथ ही, साइटमैप Google को यह बताने का एक अच्छा तरीका है कि आप अपनी साइट पर किन पेजों को सबसे ज़्यादा अहम मानते हैं.\nसाइटमैप में ऐसे पेजों को शामिल न करें जो कैननिकल नहीं हैं. अगर आप किसी साइटमैप का इस्तेमाल कर रहे हैं, तो साइटमैप में सिर्फ़ कैननिकल यूआरएल के बारे में ही बताएं.\nअब काम न करने वाले यूआरएल के लिए, 301 रीडायरेक्ट का इस्तेमाल करना\nइस तरीके का इस्तेमाल तब करें, जब आप मौजूदा डुप्लीकेट पेजों से छुटकारा पाना चाहते हैं. हालांकि, आप पुराने यूआरएल का इस्तेमाल बंद करने से पहले यह पक्का कर लेना चाहते हैं कि इसे आसानी से बदला जा सके.\nमान लेते हैं कि आपके पेज पर कई तरीकों से पहुंचा जा सकता है:\nइनमें से किसी एक यूआरएल को अपने कैननिकल यूआरएल के तौर पर चुनें और अन्य यूआरएल से अपने पसंदीदा यूआरएल में ट्रैफ़िक भेजने के लिए, 301 रीडायरेक्ट इस्तेमाल करें. सर्वर साइड पर 301 रीडायरेक्ट का होना, उपयोगकर्ताओं और सर्च इंजन को सही पेज पर ले जाने का सबसे अच्छा तरीका है. 301 स्थिति कोड का मतलब है कि किसी पेज को हमेशा के लिए किसी नई जगह पर ले जाया गया है.\nअगर आप वेबसाइट होस्ट करने वाली किसी कंपनी की सेवा ले रहे हैं, तो 301 रीडायरेक्ट को सेट अप करने से जुड़े उनके दस्तावेज़ देखें.\nअगर कोई कैननिकल यूआरएल ऐसी प्रॉपर्टी में है जिसके आप मालिक नहीं हैं, तो आप अपने डुप्लीकेट पेज का ट्रैफ़िक नहीं देख पाएंगे. यहां, कैननिकल पेज के किसी अलग प्रॉपर्टी में मौजूद होने की कुछ आम वजहें बताई गई हैं:\nभाषा के गलत वैरिएंट चुनना: अगर आपकी ऐसी कई वेबसाइटें हैं जिनमें दुनिया भर के उपयोगकर्ताओं के लिए एक जैसा कॉन्टेंट उनकी स्थानीय भाषा में उपलब्ध कराया जाता है, तो अलग-अलग भाषा और इलाके के हिसाब से बनाई गई साइटों के लिए तय किए गए दिशा-निर्देशों का पालन ज़रूर करें.\nगलत कैननिकल टैग: कुछ सीएमएस प्लग इन या कॉन्टेंट मैनेजमेंट सिस्टम (सीएमएस), यूआरएल के कैननिकल होने की जांच करने की तकनीकों का गलत इस्तेमाल कर सकते हैं. इससे वे आपकी साइट पर आने वाले उपयोगकर्ता या क्रॉलर को, किसी दूसरी साइट पर मौजूद यूआरएल पर भेज सकते हैं. देख लें कि कहीं आपके कॉन्टेंट में यह समस्या तो नहीं है. अगर आपकी साइट ऐसे यूआरएल को कैननिकल यूआरएल मान रही है जिसे आम तौर पर कैननिकल यूआरएल नहीं चुना जाना चाहिए, तो यह rel="canonical" के गलत इस्तेमाल या 301 रीडायरेक्ट की वजह से हो सकता है. इस समस्या को तुरंत ठीक करें.\nगलत तरीके से कॉन्फ़िगर किए गए सर्वर: होस्ट करने की कुछ सेटिंग को गलत तरीके से सेट करने की वजह से, ऐसे क्रॉस-डोमेन यूआरएल को चुन लिया जाता है जिसे आम तौर पर नहीं चुना जाना चाहिए. उदाहरण के लिए:\nकोई सर्वर गलत तरीके से कॉन्फ़िगर हो सकता है. ऐसा हाेने पर, b.com के किसी यूआरएल के लिए अनुरोध करने पर a.com का कॉन्टेंट दिख सकता है\nदो अलग-अलग वेब सर्वर, एक जैसे सॉफ़्ट 404 गड़बड़ी वाले उन पेजों पर भेज सकते हैं जिन्हें Google, गड़बड़ी वाले पेजों के तौर पर पहचान नहीं पाया था.\nनुकसान पहुंचाने के लिए की गई हैकिंग: वेबसाइटों पर किए गए कुछ हमलों में ऐसा कोड डाला जाता है जिसकी वजह से, अनुरोध के जवाब में एचटीटीपी 301 रीडायरेक्ट मिलता है. इसके अलावा, एचटीएमएल <head> या एचटीटीपी हेडर में, क्रॉस-डोमेन वाला ऐसा rel="canonical" लिंक टैग भी डाला जा सकता है जो अक्सर नुकसान पहुंचाने या स्पैम वाले कॉन्टेंट को होस्ट करने वाले यूआरएल पर भेजता है. इन मामलों में हमारे एल्गोरिदम, छेड़छाड़ की गई वेबसाइट पर मौजूद यूआरएल चुनने के बजाय, नुकसान पहुंचाने या स्पैम वाले यूआरएल को चुन सकते हैं.\nनकली वेबसाइट: बहुत कम मामलों में, हमारा एल्गोरिदम किसी ऐसी बाहरी साइट से यूआरएल चुन सकता है जिस पर आपकी अनुमति के बिना आपका कॉन्टेंट मौजूद हो. अगर आपको लगता है कि कोई अन्य साइट, आपके कॉन्टेंट को डुप्लीकेट करके कॉपीराइट कानून का उल्लंघन कर रही है, तो आप उस साइट के होस्ट से कॉन्टेंट हटाने का अनुरोध कर सकते हैं. साथ ही, आप Google से भी यह अनुरोध कर सकते हैं कि कॉपीराइट के नियमाें का उल्लंघन करने वाले पेजों को खोज नतीजाें से हटा दिया जाए. इसके लिए, आप डिजिटल मिलेनियम कॉपीराइट ऐक्ट के तहत अनुरोध कर सकते हैं.


ट्रेसी लेट्स की जीवनी - Biography of Tracy Letts in Hindi Jivani\n• नाम : ट्रेसी एस लेट्स ।\n• जन्म :4जुलाई 1965, तुलसा, ओकलाहोमा, यू.एस. ।\n• पिता : डेनिस लेट्स ।\n• माता : बिली लेट्स ।\n• पत्नी/पति : कैरी कून ।\nलेट्स का जन्म तुलसा, ओकलाहोमा, लेखक बिली लेट्स (नी गिप्सन) और कॉलेज के प्रोफेसर और अभिनेता डेनिस लेट्स के लिए हुआ था। उनके दो भाई हैं, शॉन, एक संगीतकार, और दाना। लेट्स दुरंत, ओकलाहोमा में उठाए गए और 1980 के दशक की शुरुआत में दुरंत हाई स्कूल से स्नातक की उपाधि प्राप्त की। वह डलास चले गए, जहां उन्होंने टेबल की प्रतीक्षा की और एक अभिनेता के रूप में शुरू करते समय टेलीमार्केटिंग में काम किया। वह जेरी फ्लेमन्स 'ओ डेमिट! में दिखाई दिए, जो दक्षिणी मेथोडिस्ट यूनिवर्सिटी द्वारा प्रायोजित एक नई नाटककार श्रृंखला' का हिस्सा था।\nलेट्स 20 साल की उम्र में शिकागो चले गए, और अगले 11 वर्षों के लिए स्टेपपेनवॉल्फ थिएटर कंपनी और प्रसिद्ध दरवाजे में काम किया। वह अभी भी स्टेप्पेनवॉल्फ का एक सक्रिय सदस्य है। वह बैंग बैंग सहज थियेटर के संस्थापक सदस्य थे, जिनके सदस्यों में ग्रेग कोटिस (यूरीनेटटाउन के लिए टोनी पुरस्कार विजेता), माइकल शैनन (क्रांतिकारी सड़क के लिए अकादमी पुरस्कार-नामांकित), पॉल डिलन और एमी पिटज़ शामिल थे। 1991 में, लेट्स ने नाटक किलर जो लिखा था। दो साल बाद, इस कार्यक्रम का प्रीमियर इवान्सस्टन, इलिनोइस में नेक्स्ट लैब थियेटर में हुआ, इसके बाद एनवाईसी में 29 वें स्ट्रीट रिपे के बाद। तब से, किलर जो 12 भाषाओं में कम से कम 15 देशों में किया गया है।\n1991 में लेट्स ने टेक्सास परिवार के बारे में नाटक किलर जो लिखा था, जो एक बड़े जीवन बीमा पॉलिसी के साथ एक रिश्तेदार को मारने के लिए शीर्षक के हत्यारे के लिए किराए पर लेता है। लिपि इतनी ग्राफिक और हिंसक थी, हालांकि, कोई थियेटर कंपनी इसे तैयार करने के लिए सहमत नहीं होगी। दो साल बाद लेट्स और कुछ अन्य कलाकारों ने खुद को नाटक किया।\nमिश्रित समीक्षा ने इसे हिट होने से नहीं रोका। एडिनबर्ग फेस्टिवल फ्रिंज में बाद में सफल स्टेजिंग के परिणामस्वरूप न्यूयॉर्क शहर और लंदन में अच्छी तरह से प्रस्तुतियां हुईं। अगला बग आया, एक ऐसी महिला के बारे में एक प्रेम कहानी जो एक कोकीन व्यसन है और एक आदमी जो अपने शरीर को सोचता है वह कीड़ों से पीड़ित है।\nयह 1996 में लंदन में प्रीमियर हुआ और बाद में न्यूयॉर्क में भाग गया। इस बीच, लेट्स ने कार्य करना जारी रखा। वह थोड़ी देर के लिए लॉस एंजिल्स चले गए, टेलीविज़न शो जैसे सेनफेल्ड और जजिंग एमी पर काम की बिट्स ढूंढ रहे थे। वह 2002 में इकट्ठे होने के लिए आमंत्रित होने से पहले शिकागो की स्टेपेंपॉल्फ थिएटर कंपनी के कई प्रस्तुतियों में मंच पर दिखाई दिए।\nशुरुआत में लेट्स डलास में चले गए, जहां उन्होंने टेबल की प्रतीक्षा की और एक अभिनेता के रूप में शुरू करते समय टेलीमार्केटिंग में काम किया। इसके बाद, वह जेरी फ्लेमन्स 'ओ डेमिट!' में दिखाई दिए। बाद में, वह 20 साल की उम्र में शिकागो चले गए और अगले 11 सालों में स्टेपपेनवॉल्फ थियेटर कंपनी और प्रसिद्ध दरवाजे में काम किया।\nइसके अतिरिक्त, लेट्स बैंग बैंग सहज थिएटर के संस्थापक सदस्य थे। लेट्स के एक अभिनेता के रूप में 25 से ज्यादा क्रेडिट हैं। उनमें से कुछ फिल्में और टेलीविज़न श्रृंखला में 'तलाक', 'पोस्ट', 'लेडी बर्ड', 'कॉमरेड डिटेक्टीव', 'द प्रेमी', 'इंपीरियम', 'एल्विस एंड निक्सन', 'इंडिग्नेशन' , 'वीनर-डॉग' और 'द बिग शॉर्ट' दूसरों के बीच।\nउन्होंने फ्लिक 'यू.एस. में शेरिफ पो को खेला मार्शल '1998 में। फिल्म मोशन पिक्चर' द फ्यूजिवेट 'के लिए एक स्पिन-ऑफ थी जिसे 1993 में रिलीज़ किया गया था। 1999 में, अभिनेता सह नाटककार को' जजिंग एमी 'के एक एपिसोड में शामिल किया गया था। उस वर्ष, उन्होंने फिल्म 'गिनीवर' के साथ-साथ 'थ्री डेज़ ऑफ़ रेन' में भी अभिनय किया। वर्ष 2001 में, उन्होंने 'ग्लेनगारी ग्लेन रॉस' नाटक में प्रदर्शन किया और टीवी कार्यक्रमों 'स्ट्रॉन्ग मेडिसिन' और 'द जिला' में अतिथि उपस्थिति की।\nएक साल बाद, उन्होंने नाटक 'द डैज़ल' और 'चमत्कार पर 34 वें स्ट्रीट' में अभिनय किया। लेट्स ने 'मैन फ्रॉम नेब्रास्का' खेल लिखा, जिसका प्रीमियर 2003 में शिकागो में हुआ था। 2004 और 2005 में, उन्होंने नाटक 'द ड्रेसर', 'लास्ट ऑफ द बॉयज़', 'ऑरसन की छाया' और 'द पेन एंड द इच' '।


Google smartphone Google Pixel and Pixel XL are here- Hindi Gizbot\nगूगल की नई पेशकश गूगल पिक्‍सल और पिक्‍सल एक्‍सएल\nPublished: Monday, October 31, 2016, 9:30 [IST]\nभारत में गूगल के दो नए स्‍मार्टफोन, Pixel और Pixel XL , 25 अक्‍टूबर 2016 को लांच होने वाले हैं। गूगल यूजर्स के बीच इन फोन को लेकर काफी ज्‍यादा उत्‍सुकता है। इन फोन को भारत में फ्लिपकार्ट, क्रोमा, रिलांयस डिजीटल और अन्‍य टेक स्‍टोर से आसानी से खरीदा जा सकेगा। हालांकि, इनके बारे में अभी कम्‍पनी के द्वारा सभी जानकारियों को उजागर नहीं किया गया है लेकिन अगले 24 घंटों में ही सारी जानकारी टेक इंड्रस्‍टी में आ जाएगी।\nइस संदर्भ में गूगल इंडिया ने शनिवार को एक ट्वीट करते हुए कहा कि, ''भविष्‍य रोमांचक है। और इस रोमांच को आने में सिर्फ तीन दिन का समय बाकी है।'' इस ट्वीट के आते ही टेक जगत को इसमें निहित संदेश के बारे में पता चल गया। भारत सहित अन्‍य5देशों; यूके, यूएसए, कनाड़ा, ऑस्‍ट्रेलिया और जर्मनी में इन दोनों फोन को सबसे पहले लांच किया जाएगा।\nये फोन, 32 जीबी और 128 जीबी के वेरिएंट में उपलब्‍ध होंगे और इसी के अनुसार इनकी कीमतें होंगी। 32 जीबी के Pixel और Pixel XL की कीमतें, क्रमश: 57,000 और 67,000 रूपए होगी। जबकि 128 जीबी के वेरिएंट वाले Pixel और Pixel XL की कीमतें, क्रमश: 66,000 और 76,000 रूपए होगी। इसके अलावा, इनमें कई खास फीचर्स भी दिए गए हैं। फिलहाल, हम आपको इस आर्टिकल में बताने जा रहे हैं Pixel और Pixel XL के कुछ बेसिक फीचर्स के बारे में:\nइस फोन की स्‍क्रीन 5.0 इंच फुल एचडी है। इसका रेज्‍यूलेशन 1080x1920 pixels है। इसका प्रोसेसर, 1.6 गीगाहर्ट्ज, क्‍वैलकॉम स्‍नपैड्रेगन 821 है।\nरियर कैमरा, 12.3 और फ्रंट कैमरा 8 एमपी है। यह एंड्रायड 7.0 नुगट ऑपरेटिंग सिस्टम पर काम करेगा। इसकी बैट्री क्षमता, 2770 एमएएच है।4जीबी रैम और 32 जीबी इंटरनल स्‍टोरेज है।\nयह वेरी सिल्‍वर, क्‍वाइट ब्‍लैक और रियली ब्‍लू वेरिएंट में उपलब्‍ध होगा। इसके अलावा, इसमें फिंगरप्रिंट सेंसर, ब्‍लूटूथ, जीपीएस, वाई-फाई आदि जैसी सुविधाएं भी लेटेस्‍ट टेकनीक के साथ उपलब्‍ध हैं।\nगूगल पिक्‍सल XL की स्‍क्रीन, 5.5 इंच क्‍यूएचडी डिस्‍प्‍ले है। जिसका रेज्‍यूलेशन, 1440x2560 pixels है। एंड्रायड 7.0 नगेट, इसका ओएस होगा। इसकी बैट्री क्षमता, 3450 एमएएच है।\nइसका प्रोसेसर, 1.6 गीगाहर्ट्ज, क्‍वैलकॉम स्‍नपैड्रेगन 821 है। इसका रियर कैमरा, 12.3 और फ्रंट कैमरा 8 एमपी है।4जीबी रैम और 32 जीबी इंटरनल स्‍टोरेज है।\nGoogle smartphone Google Pixel and Pixel XL are here. Read more about its price and specification.\nStory first published: Monday, October 31, 2016, 9:30 [IST]